Mohon isu empat sekolah di Daro ditangani segera – Roland

KUCHING: Sebanyak empat sekolah di Daro kini tanpa ketua ibarat kapal yang tidak bernakhoda apabila prasyarat untuk pengisian jawatan guru besar dan pengetua harus memiliki sijil kelayakan Program Kelayakan Profesional Pemimpin Pendidikan Kebangsaan (NPQEL).

Sekolah tersebut ialah Sekolah Menengah Kebangsaan (SMK) Toh Puan Datuk Patinggi Hajah Normah, Sekolah Kebangsaan (SK) Penasu, SK Nanga Semah dan SK Batang Lassa.

Ahli Dewan Undangan Negeri (ADUN) Daro Safiee Ahmad sebelum ini berkata, keadaan ini serba sedikit memberi impak besar terutamanya dalam aspek proses pengajaran dan pembelajaran selain pengurusan dan pentadbiran sekolah.

Menjawab kepada keadaan semasa sekolah-sekolah tersebut, Menteri Pendidikan, Inovasi dan Pembangunan Bakat Datuk Roland Sagah Wee Inn memberi jaminan bahawa Kerajaan Sarawak akan menangani isu pengisian jawatan guru besar dan pengetua dengan kadar segera.

Roland  memberitahu, kementeriannya memahami hasrat Kerajaan Persekutuan untuk meningkatkan kualiti pemimpin sekolah, ini secara tidak sengaja melambatkan proses pengisian jawatan.

“Menurut Jabatan Pendidikan Negeri Sarawak, prasyarat untuk mengisi jawatan guru besar dan pengetua adalah untuk mendapatkan sijil kelayakan Program Kelayakan Profesional Pemimpin Pendidikan Kebangsaan (NPQEL) yang hanya dianugerahkan oleh Institut Aminuddin Baki (IAB).

“Keperluan baharu ini yang diperkenalkan oleh Kerajaan Persekutuan telah menyebabkan kelewatan penggantian dan pelantikan guru besar dan pengetua baharu,” katanya.

Beliau berkata demikian ketika berucap dalam sesi penggulungan kementeriannya pada persidangan Dewan Undangan Negeri (DUN) Sarawak, hari ini.

Mengulas lanjut katanya, kementeriannya akan membangunkan isu tersebut kepada Menteri Pendidikan Malaysia.

Oleh NUR AIN OTSMAN

See author's posts


Real Madrid kembali jalani latihan

LA LIGA SEPANYOL

PEMAIN Real Madrid kembali bekerja di tempat padang latihan kelab semalam menjelang perancangan permulaan semula Liga La Sepanyol bulan depan.

Setelah tidak menemui kes positif daripada ujian untuk Covid-19 minggu lalu, pemain Madrid tiba di Valdebebas untuk berlatih buat kali pertama dalam tempoh dua bulan.

Madrid adalah salah satu kelab pertama yang memasuki kuarantin setelah pemain bola keranjang diuji positif untuk Covid-19 pada 12 Mac, pada hari yang sama La Liga menggantung semua perlawanan.

Tetapi setelah hampir sembilan minggu berlatih di rumah, pemain Zinedine Zidane memulakan fasa pertama program latihan La Liga, yang merangkumi pemain yang bekerja secara individu, dengan maksimum enam orang di atas padang sekaligus.

“Terpisah dalam dua putaran dan di berbagai lapangan, pemain bola sepak Real Madrid melakukan latihan individu pertama mereka dengan dan tanpa bola,” kata kelab itu dalam satu kenyataan, dengan beberapa gambar pemain beraksi.

Eden Hazard adalah antara mereka yang digambar sedang berlari, pemain antarabangsa Belgium itu kembali setelah menjalani pembedahan di kaki kanannya di Amerika Syarikat pada 5 Mac.

Thibaut Courtois, Gareth Bale dan Marcelo juga berlatih bersendirian sementara Zidane memakai topeng ketika dia memberikan arahan.

Madrid lebih suka menunggu hingga Isnin untuk memulakan latihan lagi, setelah kelab lain seperti Barcelona, Sevilla dan Villarreal kembali beroperasi pada hari Jumaat.

Barcelona berada dua mata di hadapan Real Madrid di tangga teratas La Liga Sepanyol. – AFP

See author's posts


Bekalan elektrik premis judi dipotong

KUCHING: Lima premis terdiri daripada kedai-kedai runcit yang disyaki terlibat dalam kegiatan judi tanpa lesen dipotong bekalan elektrik.

Operasi Bersepadu oleh Bahagian Siasatan Jenayah Ibu Pejabat Daerah (IPD) Kuching bersama Sarawak Energy Berhad itu dijalankan di sekitar kawasan bandar raya Kuching sekitar jam 9.00 pagi hingga 12.30 tengah hari semalam.

Menurut Pemangku Ketua Polis Daerah Kuching Suprintenden Merbin Lisa, operasi itu dilakukan di premis-premis yang didapati menjalankan aktiviti perjudian tanpa lesen.

Katanya, mengikut seksyen 21A Akta Rumah Judi Terbuka 1953, polis boleh membuat permintaan bagi melaksanakan pemotongan bekalan elektrik jika mempunyai alasan yang munasabah premis terbabit didapati menjalankan sebarang aktviti perjudian.

Beliau turut memberi amaran keras kepada pengusaha berkaitan supaya tidak menjalankan sebarang aktiviti perjudian tanpa lesen memandangkan pihak polis akan mengambil tindakan di bawah Akta Rumah Judi Terbuka 1953 serta melaksanakan Akta Pencegahan Jenayah 1959 ke atas mereka yang terlibat.

“Dalam tempoh tiga hari bermula 6 hingga 8 September lalu, Bahagian Siasatan Jenayah Ibu Pejabat Polis Daerah (IPD) Kuching telah berjaya melakukan empat serbuan ke atas premis-premis perjudian di sekitar bandar raya Kuching.

“Siasatan dijalankan dibawah Seksyen 4(1)(c) Akta Rumah Judi Terbuka 1953 yang mana memperuntukkan denda RM5,000 hingga RM50,000 dan hukuman penjara hingga tiga tahun jika sabit kesalahan,” ujarnya.

Kesemua suspek yang ditahan telah direman dan masih dalam siasatan pihak polis.

Merbin turut menjelaskan tindakan pemotongan elektrik adalah berterusan disamping serbuan Operasi Bersepadu yang dilaksanakan hampir setiap hari.

Ujar Merbin, tindakkan keras akan diambil terhadap individu atau pemilik premis yang terlibat dengan aktiviti perjudian berdasarkan peruntukan undang-undang termasuk membatalkan lesen perniagaan mereka.

“Pihak polis tidak akan teragak-agak untuk mengambil tindakan atas kegiatan ini dan menyeru masyarakat yang mempunyai maklumat tampil menyalurkannya kepada pihak polis,” tambah beliau.

See author's posts


Tidak balik sejak 13 Januari

BINTULU: Sebuah kilang di Samalaju di sini tular di media sosial Facebook selepas tersebar satu rakaman menunjukkan sekumpulan pekerja mogok pada lewat malam Rabu.

Susulan itu, Residen Bahagian Bintulu, Jack Aman Luat bersama pihak berkuasa tampil di lokasi kejadian semalam bagi mengetahui punca mogok tersebut.

“Mereka (pekerja) tidak ber- puas hati kepada pihak pengurusan yang telah terlampau lama tidak membenarkan pekerja balik dan dikehendaki tinggal di asrama pekerja serta beberapa isu yang sedikit membebankan mereka.

“Kebanyakan mereka tidak balik sejak 13 Januari dan lepas itu dimaklumkan lagi bahawa tempoh tersebut disambung lagi hingga bulan Jun,” katanya, ketika ditemui Utusan Sarawak.

Justeru, beliau memberitahu, satu dialog telah diadakan bersama wakil pekerja bagi memberi jalan penyelesaian terbaik untuk para pekerja kilang terbabit.

“Saya terpaksa membawa Pegawai Daerah, Polis Diraja Malaysia (PDRM), Pengurus Besar Lembaga Kemajuan Bintulu (BDA), Pengarah Jabatan Tenaga Rakyat untuk membuat sesi dialog dengan mereka orang bagi mencari penyelesaian.

“Mereka sudah bersurai dan pagi esok saya akan sambung lagi dialog untuk mengemukakan usul-usul di mana ia memberikan manfaat kepada kedua-dua pihak,” ujarnya.

Difahamkan, para pekerja mula bangkit dan mogok selepas pihak pengurusan memaklumkan bahawa arahan untuk tinggal di asrama dilanjutkan lagi sedangkan sudah lebih tiga bulan tidak dibenarkan balik ke rumah.

Oleh CAROLYNE UTIH

See author's posts


Lebih 30 tan beras diagihkan kepada penduduk memerlukan

MUKAH: Lebih daripada
30 tan beras akan dan telah diagihkan kepada keluarga
yang memerlukan di kawasan Dewan Undangan Negeri (DUN) Tellian.

Menurut Ahli Dewan
Undangannya, Yussibnosh Balo, jumlah itu merupakan fasa pertama bantuan berupa
makanan asas itu kepada penduduk yang terlibat.

“Untuk fasa pertama kita telah
mengenalpasti 3,041 buah rumah dan pintu rumah panjang yang akan menerimanya.
Ia adalah terdiri daripada 1,608 buah rumah di kampung-kampung, dan 1,433 pintu
di rumah panjang. Sebuah rumah atau satu pintu akan menerima sekampit beras
seberat 10 kg,” ujarnya.

Katanya, pengagihan telah
bermula pada 1 April dan dilaksanakan oleh Gabungan Parti Sarawak (GPS) N.57
Tellian.

“Selain itu, kita juga
mengagihkan bantuan berupa makanan dalam bakul kepada 351 penerima yang terdiri
daripada OKU dan sakit. Food Basket yang bernilai RM50,000 ini
merangkumi beras lima kg, gula, minyak masak, tepung dan mi,” ujarnya lagi.

Beliau berkata demikian kepada
media ketika menyaksikan penyerahan beras kepada penerima di Dewan Kampung
Tellian Tengah pada petang Khamis (2 April).

Wakil rakyat ini juga
mendedahkan kemungkinan pada fasa kedua nanti mereka mungkin mengguna kaedah
lain cara pengagihannya.

“Agihan fasa kedua nanti kita
mungkin memikirkan kaedah lain untuk mengagihkannya dan dalam bentuk food
basket sahaja. Dan di dalam masa yang sama, hanya beberapa orang sahaja
dalam satu masa. Malah, pada fasa pertama ini kita telah menasihati mereka
untuk sentiasa mematuhi penjarakan semeter,” ujarnya lagi.

Menyentuh mengenai
senarai-senarai nama penerima, ujarnya, mereka memperolehinya daripada
pihak-pihak yang berkaitan.

“Kita percaya senarai ini
adalah pada kumpulan yang disasarkan dan jikalah ada sedikit kekurangan atau
‘loophole’ dari segi itu, saya percaya fasa kedua kelak ia akan dapat
dikenalpastikan, dan apatah lagi
seandainya ia dilanjutkan ke fasa ketiga kelak perkara sasaran mungkin
tidak jadi masalah lagi,”  katanya lagi.

Kerajaan Sarawak telah memperuntukkan tambahan RM16.4
juta bagi bantuan kepada rakyat golongan sasar di negeri ini yang terjejas
teruk akibat Perintah Kawaln Pergerakan (PKP), dan RM200,000 untuk sebuah DUN.

PKP fasa pertama tamat pada
31 Mac 2020 dan fasa kedua yang bermula 1 April dijangka tamat pada 14 April
ini.

See author's posts


Zarco jalani pembedahan

PELUMBA Ducati,Johann Zarco menjalani pembedahan pergelangan tangan kanan awal pagi semalam.

Zarco mengalami kecederaan selepas terbabit dalam kemalangan bersama pelumba dari Itali, Franco Morbidelli.

Pelumba Perancis itu terbabit dengan kemalangan kontroversi di Grand Prix Austria Ahad lalu yang mana hampir mengancam nyawa juara dunia sembilan kali, Valentino Rossi.

Jentera kedua-dua pelumba itu hampir menghentam pelumba Yamaha, Rossi yang memberi kesan kepada legenda Itali itu dan mendakwa dia menggigil seluruh badan dalam kejadian itu yang hampir membunuhnya.

Zarco yang menunggang jentera Ducati, yang akan terlepas perlumbaan Grand Prix Styrian minggu ini di litar Spielberg, dikatakan menjadi punca utama berlaku kemalangan itu.

“Saya sangat faham dengan perlumbaan yang kami sertai dan semua orang cuba melakukan yang terbaik untuk berada di depan, namum kita tidak harus melupakan bahawa sukan ini merbahaya dan keselamatan kita serta lawan kita adalah jauh lebih penting daripada pemburuan tempat,” catat Rossi di Instagram.

“Zarco tidak berniat untuk mencetuskan situasi kemalangan itu tetapi ia kekal sebagai antara kesilapan serius dalam penilaian banyak pihak.

“Ia menjadi salah satu perkara yang penunggang MotoGP tidak mampu menanggungnya, terutama ketika kelajuan tinggi hingga 310 kilometer sejam.”

Zarco berkata sebelum pembedahan dia berharap dapat kembali di litar semula selepas keputusan mengenai kecergasan untuk perlumbaan minggu ini diputuskan. AFP

See author's posts


Langgar PSBB, didenda baca al-Quran

JAKARTA:  Pelbagai denda unik dikenakan pihak berkuasa Indonesia ke atas pesalah yang melanggar langkah Pembatasan Sosial Berskala Besar (PSBB) selepas negara itu mula mengerahkan kira-kira 340,000 anggota keselamatan ke lebih 20 bandar untuk memantau pematuhan orang ramai.

Di wilayah Bengkulu, seramai 40 anggota polis dikerah untuk mengenal pasti pelanggar langkah PSBB dan mengarahkan mereka menggantung plakad tertera ayat yang berjanji akan memakai topeng muka dan melakukan penjarakan sosial pada masa akan datang.

“Gambar pelaku itu kemudiannya dimuat naik ke media sosial untuk memberi peringatan kepada orang lain. Penduduk di Bengkulu masih belum sedar tentang kepentingan mematuhi peraturan tersebut terutamanya tentang pemakaian topeng muka dan larangan berkumpul dalam kumpulan yang besar,” kata Ketua Agensi Perintah Awam, Martinah.

Di wilayah Aceh, individu yang melanggar peraturan kesihatan itu akan diarahkan membaca al-Quran manakala penduduk bukan Islam akan diberi teguran.

Di Jakarta pula, mereka yang gagal mematuhi langkah PSBB akan berdepan denda membersihkan kemudahan awam termasuk tandas sambil memakai ves tertera ‘pelanggar peraturan’.

Di Kabupaten Sragen, Timur Jawa Tengah, pesalah akan ‘dipenjarakan’ di rumah yang dipercayai penduduk setempat sebagai ‘berhantu’.

Setakat ini, Indonesia yang mempunyai populasi lebih 260 juta penduduk telah merekodkan lebih 24,500 kes jangkitan dan 1,496 kematian. – AFP

See author's posts


Ringankan beban pelajar miskin

KEMBALI KE SEKOLAH… Gambar menunjukkan pelajar asrama SMK Simanggang mengisi borang isytihar kesihatansebelum bermula sesi persekolahan secara fi zikal pada 10 Januari lepas.

Bagi kebanyakan pelajar yang datang daripada keluarga berpendapatan rendah, pelaksanaan semula sesi pembelajaran secara fizikal di sekolah yang bermula pada 10 Januari lepas sudah pastinya tidak menjadi masalah buat mereka.

Ini kerana ada di antara setiap pelajar ini telah terpilih untuk menerima baucar Bantuan Pakaian Seragam Sekolah Yayasan Sarawak (YS) 2021 bernilai RM200 bagi menampung keperluan persekolahan mereka pada tahun ini.

Pemberian baucar ini telah berlangsung pada penghujung Oktober tahun lepas apabila seramai seramai 565 pelajar dari 14 sekolah dalam kawasan Dewan Undangan Negeri (DUN) Simanggang telah dipilih untuk menerima bantuan itu.

270 penerima daripada jumlah berkenaan adalah merupakan murid dari 11 sekolah rendah manakala baki 295 penerima pula merupakan pelajar dari tiga sekolah menengah (di DUN Simanggang).

Ia telah pun disampaikan oleh Datuk Francis Harden Hollis yang ketika itu sedang memegang jawatan Menteri Muda Kesejahteraan Komuniti pada majlis penyerahan baucar itu di sebuah hotel dekat Bandar Simanggang.

Baucar berkenaan telah pun disampaikan kepada wakil-wakil sekolah yang tediri daripada para pengetua dan guru besar sebagai langkah pematuhan terhadap prosedur operasi standard (SOP) Covid-19.

Hadir sama ialah wakil Pengarah Yayasan Sarawak, Haznetta Sarenau Howell, Pegawai Daerah Sri Aman, Mohd Ashree Wee, dan wakil Timbalan Pegawai Pendidikan Daerah Sri Aman, Moslimin Krim.

Bagi pelajar yang terpilih untuk menerima bantuan ini, mereka hanya perlu ke kedai pembekal dan menulis nama pada baucar itu sebelum memilih barangan persekolahan dengan nilai harga keseluruhan sebanyak RM200.

Antara barangan persekolahan yang boleh ditebus melalui bauncar di kedai-kedai pembekal yang terpilih adalah seperti baju dan seluar sekolah, beg, kasut, tali pinggang serta lain-lain.

Apakah kelebihan buat pelajar yang terpilih untuk menerima bantuan itu? Antara kelebihannya ialah inisiatif YS ini mampu membantu meringankan beban keluarga yang kurang mampu dalam membuat persiapan persekolahan anak masing-masing.

Seperti yang diperkatakan oleh Harden pada majlis itu, pemberian bantuan berkenaan secara tidak langsung akan dapat membantu mereka menimba ilmu dengan lebih selesa dan lebih berkeyakinan dalam kehidupan seharian masing-masing.

Lagi pun dengan adanya pemberian inisiatif YS ini maka ibu bapa pelajar tidak lagi mempunyai alasan untuk tidak menghantar anak-anak ke sesi pembelajaran secara fizikal di sekolah bermula Januari lepas.

Justeru diharap agar ibu bapa pelajar dapat menghargai sepenuhnya pemberian baucar Bantuan Pakaian Seragam Sekolah YS yang diberikan kepada anak-anak mereka untuk tujuan persekolahan tahun ini.

Dengan adanya penggunaan baucar ini maka bantuan berkenaan juga akan dapat disalurkan kepada rakyat secara lebih efisien dan sistematik khas sekali dalam kalangan pelajar kurang berkemampuan.

Semoga pelajar kurang berkemampuan di Sarawak tidak lagi tercicir atau merasa rendah diri di samping rakan sekelas masing-masing selepas memanfaat sepenuhnya pemberian baucar berkenaan.

Tingkatkanlah semangat dalam diri untuk terus menimba ilmu ke menara gading. Moga-moga para pelajar ini nanti akan berjaya dengan cemerlang dan dapat mengambil alih teraju pembangunan negara dan negeri di masa akan datang.

Oleh VALENTINE NGUMBANG

See author's posts


Penduduk sokong Penguang dicalon semula

MARUDI: Masyarakat Melayu di daerah ini memberi sokongan padu kepada Menteri Muda Kerajaan Tempatan merangkap Ahli Dewan Undangan Negeri N.76 Marudi, Datu Penguang Manggil sebagai calon Gabungan Parti Sarawak (GPS) pada Pilihan Raya Negeri (PRN)akan datang.

Mereka menyifatkan Penguang sebagai wakil rakyat yang kuat bekerja dan banyak memberi jasa kepada penduduk di Marudi.

Banyak kemajuan telah beliau laksanakan dan terkini laluan baharu yang dalam proses pembinaan iaitu jalan dari Miri–Marudi-Kuala Melinau dan Long Lama.

Mereka memberi harapan supaya pilihan raya kali ini mendapat sokongan majoriti semua penduduk supaya lebih banyak pembangunan infrastruktur dapat dibawa ke Marudi.

Dalam pada itu, Datu Penguang menzahirkan terima kasih kepada masyarakat Melayu di kawasan Marudi kerana memberi sokongan padu kepadanya pada pilihan raya lepas.

“Saya berharap masyarakat Melayu dapat menyambung sokongan kepada saya menjelang pilihan raya akan datang,” katanya berucap pada majlis sesi dialog bersama masyarakat Melayu di balai raya Kampung Narum di sini semalam.

Penguang turut mengingatkan masyarakat Melayu supaya tidak mudah terpedaya dengan golongan yang datang memberi wang ringgit untuk memancing undi pada pilihan raya akan datang.

Menurut Penguang pada Pilihan Raya Negeri akan datang beliau dijangka dicabar calon Pari Keadilan Rakyat (PKR) dan Parti Sarawak Bersatu (PSB).

Turut hadir, Setiausaha Politik Ketua Menteri, Alexander Asing dan Robert Ayu.

Oleh Jiku Juguong

See author's posts


Sokong kerajaan pimpinan GPS

PANTU: Ahli Dewan Undangan Negeri (ADUN) Bukit Begunan, Datuk Mong Dagang berharap Ketua Kaum bersikap tegas dalam memberi sokongan kepada kerajaan negeri pimpinan Gabungan Parti Sarawak (GPS).

Beliau berkata, sikap tegas itu penting supaya anak-anak buah mengetahui pendirian pemimpin terhadap pentadbiran negeri dan masa depan pembangunan rumah panjang.

“Seseorang pemimpin peringkat akar umbi tidak harus mudah beralih arah sokongan kerana ia secara tidak langsung boleh menimbulkan kekeliruan dan perpecahan dalam kalangan rakyat.

“Jangan biarkan perkara ini berlaku dalam kalangan rakyat pimpinan kita. Bertegaslah terhadap pendirian sokongan kita kepada pucuk pimpinan GPS,” katanya merasmikan Program Randau@Begunan di Rumah Lani, Empelanjau Asal di sini.

Justeru, beliau menasihati ketua kaum dan ketuamasyarakat supaya menjalankan tugas dengan baik untuk rakyat.

Caranya kata beliau, adalah dengan memantau kebajikan hidup rakyat dan mengintai program pembangunan kerajaan yang boleh dibawa ke penempatan mereka.

“Ketua Kaum seperti Tuai Rumah misalnya haruslah rajin menghadiri mesyuarat di Pejabat Daerah di samping mengemaskini data dan profil kampung untuk kegunaan agensi kerajaan berkaitan.

“Lakukanlah ini demi memantapkan sosioekonomi rakyat. Bentukan jambatan antara kampung, agensi kerajaan dan wakil rakyat jika mahu memantapkan lagi proses pembangunan di kawasan masing-masing,” kata beliau.

Mong pada program itu menyerahkan cek peruntukan dengan nilai keseluruhan sebanyak RM103,000 kepada Jawatankuasa Kemajuan dan Keselamatan Kampung (JKKK) dan Biro Wanita di sini.

JKKK Rumah Lani, Empelanjau Asal menerima cek bernilai RM15,000 dengan Biro Wanitanya pula menerima cek bernilai RM5,000.

Manakala itu JKKK Rumah Nimong, Empelanjau Atas menerima cek bernilai RM10,000 dengan cek bernilai RM4,000 lagi diserahkan kepada Biro Wanita rumah panjang berkenaan.

JKKK Rumah Dohan, Empelanjau Batu Ilau pula menerima cek bernilai RM5,000 dengan Mong pada program itu turut menyerahkan cek bernilai RM3,000 kepada Biro Wanita rumah panjang berkenaan.

Beliau pada program itu turut mengumumkan peruntukan projek Program Transfomasi Luar Bandar (RTP) DUN Bukit Begunan 2021 bernilai RM150,000 kepada JKKK Rumah Lani dan RM150,000 kepada JKKK Rumah Nimong.

Oleh Valentine Ngumbang

See author's posts


Teruskan rentak meyakinkan

THAILAND meneruskan aksi meyakinkan dalam Piala AFF 2020 hari ini dengan kemenangan besar 4-0 ke atas Myanmar dalam perlawanan Kumpulan A, yang berlangsung di Stadium Nasional Singapura, kelmarin.

Thailand yang menguasai keseluruhan permainan, mendapat jaringan awal selepas penyerangnya,   Teerasil  Dangda merembat masuk bola dari luar kotak penalti hasil hantaran cantik  Narubadin Weerawatnodom dari sebelah kanan padang pada minit ke-23.

Chanathip Songkrasin, kapten dan pemain penyerang tengah Thailand berpeluang menambah jaringan tetapi tendangan cedoknya mudah diselamatkan penjaga gawang Myanmar Myo Min Latt pada minit ke-36.

Pada babak kedua, skuad Gajah Perang mendapat gol kedua pada minit ke-53 selepas Teerasil menyempurnakan sepakan penalti setelah rakan sepasukan Manuel Bhir dijatuhkan pemain pertahanan Myanmar Hein Phyo Win.

Dua minit kemudian, Myanmar berpeluang untuk merapatkan jurang gol tetapi tendangan kaki kanan Lwin Moe Aung dari luar kotak penalti diselamatkan Chatchai Budprom.

Worachit Kanitsribumphen yang menggantikan  Thanawat Suengchitthawon, memberikan impak selepas dua minit dimasukkan apabila rembatan kaki kanannya menerjah jaring untuk melebarkan jurang gol kepada 3-0 dalam minit ke-78.

Myanmar hampir-hampir mendapat gol sagu hati tetapi percubaan Win Naing Tun terkena palang gol pada minit ke-89 sebelum Supachok Sarachart  menjaringkan gol keempat Thailand pada minit kecederaan bagi memastikan malam yang indah buat pasukannya yang kini menduduki tangga teratas Kumpulan A dengan mengutip enam mata selepas dua perlawanan.

Sementara itu, Filipina memperoleh kemenangan sulungnya selepas membenam Timor-Leste 7-0 dalam satu lagi perlawanan terdahulu Kumpulan A di gelanggang yang sama hari ini.

Skuad The Azkal memulakan pesta golnya menerusi  Martin Steuble pada minit ke-21 diikuti gol-gol daripada Amin Nazari (minit ke-31),  Angel Guirado (minit ke-35),  Patrick Reichelt (minit ke-40), Jesper Nylohm (minit ke-45), Bienvenido Maranon (minit ke-46) dan Kevin Ingreso (minit ke-78).

Tuan rumah Singapura yang tidak bermain hari ini berada di tangga kedua dengan enam mata diikuti Filipina di tempat ketiga (tiga mata), Myanmar (tiga mata) dan Timor-Leste masih di tangga terbawah tanpa sebarang mata.-Bernama

See author's posts


MYDIN pergiat bantu komuniti daftar vaksin Covid-19

SUBANG JAYA: Selangor-Mydin Mohamed Holdings Berhad (MYDIN) melancarkan kempen MyVaksin bagi memberi kesedaran pentingnya mengambil vaksin Covid-19 dan bantu orang ramai yang tercicir untuk segera mendaftar vaksin tersebut.

Kempen yang mendapat sokongan penuh Jawatankuasa Khas Jaminan Akses Bekalan Vaksin Covid-19 (JKJAV) ini merupakan inisiatif sosial bagi membantu mempercepat Program Imunisasi Covid-19 Kebangsaan(PICK) agar negara segera mencapai tahap imuniti kelompok.

Program pendaftaran melalui aplikasi MySejahtera ini bermula pada 21 Jun sehingga 20 Julai 2021 pada setiap hari, 9.00 pagi hingga 6.00 petang di kaunter khidmat pelanggan cawangan terlibat.

Kempen yang berlangsung selama sebulan ini akan melibatkan 47 cawangan MYDIN yang telah dikenal pasti bersesuaian.

Bagi menggalakkan pendaftaran vaksin ini, MYDIN turut menawarkan kad keahlian Meriah yang bernilai RM12 secara percuma.

Pelanggan boleh menikmati tawaran harga istimewa ahli dan mengumpul mata ganjaran.

Selain itu, ahli Meriah juga berpeluang mendapat ganjaran menarik serta kelebihan tawaran rakan niaga.Selain itu, untuk menambah lagi insentif kepada orang ramai, MYDIN turut berkerjasama dengan syarikat e-dompet terkemuka tempatan Boost.

Bagi 20,000 pendaftar vaksin yang berjaya bakal menerima sub e-dompet Boost x MYDIN bernilai RM5.

Pelanggan hanya perlu memuat turun aplikasi Boost di telefon pintar merekadan berbelanja serendah RM50 bagi menikmati tawaran ini.

“Ini merupakan tanggungjawab sosial korporat kita bagi membantu kerajaan dan negara untuk segera mencapai imuniti kelompok. Tiada apa yang perlu dirisaukan untuk semua rakyat mendaftar dan mengambil vaksin Covid-19. Saya sendiri telah menerima dos vaksin yang pertama dan saya berasa lega kerana dapat menunaikan tanggungjawab sebagai masyarakat yang prihatin. Semua kakitangan MYDIN sendiri dipastikan agar segera mendaftar kerana kami merupakan barisan hadapan ekonomi yang berdepan pelbagai risiko setiap hari” ujar Datuk Wira (Dr.) Haji Ameer Ali Mydin yang merupakan Pengarah Urusan MYDIN.

Ketua Pengarah Eksekutif Boost, Mohd Khairil Abdullah pula berkata, amat berbesar hati dapat turut menjalin kerjasama strategik dalam menjayakan kempen yang cukup murni bagi memastikan negara kita dapat mancapai tahap imuniti kelompok dan seterusnya melandaikan lengkung rantaian pandemik Covid-19 ini.

Dengan demografik MYDIN yang dikunjungi berjuta pelanggan menjadikan meraka merupakan lokasi yang cukup sesuai sebagai platform memberi kesedaran dan memberi pengetahuan tentang pentingnya mendapat perlindungan vaksinasi yang diluluskan pakar kesihatan kerajaan. MYDIN turut menyarankan agar orang ramai segera mendaftar dan mengambil vaksinasi agar wabak Covid-19 dapat diputuskan segera.Lindungi diri, lindungi semua.

MYDIN menerima kunjungan lebih daripada 60 juta pengunjung setahun yang terdiri daripada pelbagai lapisan masyarakat khususnya B-40.

Selain menjadi sebagai medium komunikasi, kami percaya pelanggan kami adalah golongan sasaran yang perlu diberi perhatian bagi menyampaikan maklumat tepat kepada masyarakat dan seterusnya mendaftar sebagai penerima vaksin Covid-19.

Kami berharap usaha kecil ini mampu memberi impak dan sumbangan besar kepada usaha memutuskan rantaian pandemik Covid-19.

Pendaftaran boleh dibuat disemua kaunter khidmat pelanggan cawangan yang terlibat.

Program pendaftaran ini mengikut pematuhan Prosedur Operasi Standard (SOP) ketat.

Pelanggan dan orang ramai boleh merujuk laman media sosial rasmi MYDIN Malaysia bagi mendapatkan maklumat lanjut mengenai program MyVaksin.

Jabatan Komunikasi Korporat Mydin Mohamed Holdings Berhad

Untuk sebarang pertanyaan hubungi, hubungi Ashraf Roslan 010-928 2581/ Nabilah Kamal 017-362 5755.

See author's posts


Lawatan PM ke Jepun perkasa Dasar Pandang ke Timur

TOKYO: Memperkasakan Dasar Pandang ke Timur serta memperkenalkan konsep Keluarga Malaysia dalam hubungan dua hala Malaysia-Jepun adalah antara intipati yang bakal diketengahkan Perdana Menteri Datuk Seri Ismail Sabri Yaakob ketika mengadakan lawatan kerja rasmi ke Jepun selama enam bermula semalam.

Lawatan ini adalah lawatan kerja rasmi sulungnya ke Jepun semenjak memegang jawatan sebagai Perdana Menteri pada 21 Ogos 2021.

Sempena lawatannya, Ismail Sabri akan bertemu rakan sejawatnya Fumio Kishida, yang baru memegang jawatan itu pada Oktober tahun lepas.

“Ini pertemuan pertama fizikal antara Perdana Menteri Malaysia (Ismail Sabri) dan Jepun (Kishida),” kata Kuasa Usaha Sementara Kedutaan Besar Malaysia di Tokyo Nor’ Azam Mohd Idrus mengenai pertemuan dua pemimpin itu yang akan berlangsung pada 27 Mei, kepada media Malaysia di Tokyo pada Isnin.

Ismail Sabri dan Kishida sebelum ini pernah mengadakan Sidang Kemuncak Jepun-Malaysia melalui sidang telefon pada 20 April lepas yang kedua-duanya menyentuh mengenai pelbagai isu serantau dan antarabangsa.

Nor’ Azam  berkata antara intipati yang akan dibincangkan kedua-dua pemimpin dalam pertemuan mereka adalah mengenai hubungan Malaysia-Jepun termasuk kerjasama pandemik Covid-19, pembukaan sempadan dan penubuhan kampus Universiti Tsukuba di Malaysia.

Malaysia telah membuka semula sempadan pada 1 April 2022 manakala Jepun masih belum membuka sempadan negara sepenuhnya.

“Lawatan ini juga adalah ketika ulang tahun ke-40 Dasar Pandang Ke Timur (DPT) yang telah memberi sumbangan besar dalam pengukuhan hubungan dua hala antara Malaysia dan Jepun,” katanya.

Sempena pertemuan itu nanti, kedua-dua perdana menteri akan menyaksikan majlis menandatangani tiga memorandum kerjasama antara Malaysia dan Jepun.

Ia melibatkan Memorandum Kerjasama antara Kerajaan Malaysia dan Kementerian Ekonomi, Perdagangan dan Industri, Jepun mengenai industri pesawat; Memorandum Kerjasama Mengenai Kerangka Asas Bagi Perkongsian Maklumat Untuk Operasi Sewajarnya Sistem Berkaitan Sumber Manusia Asing dengan Status “Pekerja Mahir Tertentu” dan  Memorandum Kerjasama antara Kerajaan Malaysia dan Kementerian Pendidikan, Kebudayaan, Sukan, Sains dan Teknologi Jepun mengenai kerjasama dalam bidang belia dan sukan.

Ketika di ibu negara Jepun itu, Ismail Sabri akan menyampaikan ucaptama di Persidangan Ke-27 Nikkei Future of Asia di Tokyo bertemakan “Redefining Asia’s Role in a Divided World” pada 26 Mei.

Ismail Sabri akan menyampaikan ucapan dan suara Malaysia dalam bahasa Melayu pada persidangan Nikkei itu, katanya.

Nor’ Azam berkata, Ismail Sabri dijangka membangkitkan isu-isu termasuk meningkatkan integrasi ekonomi serantau, memperkasakan mekanisme rundingan dan kerjasama, kerjasama dalam menangani perubahan iklim serta berkongsi konsep Keluarga Malaysia dalam ucaptamanya.

“Penyertaan beliau (Ismail Sabri) akan menjadi platform untuk Malaysia berkongsi idea dan pengalaman dalam pelbagai inisiatif untuk menentukan arah tuju rantau Asia pada masa hadapan,” katanya.

Ketika di Tokyo, Ismail Sabri juga akan mengadakan pertemuan dengan tokoh korporat dan ahli perniagaan daripada syarikat terkemuka di Jepun bagi menarik lebih banyak pelaburan langsung asing dan memperkukuhkan hubungan perdagangan antara Malaysia dan Jepun.

Antara tokoh yang akan ditemuinya pada 27 Mei adalah syarikat Jepun yang telah bertapak di Malaysia seperti Mitsui Fudosan, Mitsubishi Power dan Marubeni, dan berpotensi untuk mengembangkan operasi mereka di Malaysia. – Bernama

See author's posts


Disneyland California dijangka dibuka semula

LOS ANGELES: Disneyland di California, Amerika Syarikat (AS) mengumumkan rancangan untuk membuka semula taman tema itu secara bertahap mulai Julai, lapor agensi berita Xinhua.

Rancangan itu masih menunggu persetujuan pihak berkuasa negeri, Disneyland Park dan Disney California Adventure Park dijadual dibuka semula 17 Julai.

Selepas dibuka semula, jumlah pengunjung taman tema, hotel, restoran dan lokasi lain di Disneyland Resort mungkin terhad, kata Disney dalam satu kenyataan pada Rabu.

Taman tema terletak di Anaheim, California itu ditutup sejak pertengahan Mac berikutan penularan Covid-19.- Bernama

See author's posts


‘Kilat Boy’ jejakkan kaki di Bumi Kenyalang

JAGUH tinju negara dari Sarawak, Daeloniel McDelon Bong menerima ‘Hero’s Welcome’ sebaik tiba di Lapangan Terbang Antarabangsa Kuching (LTAK) malam Selasa selepas kejayaannya menjuarai Kejohanan Tinju ProfesionalPakistan baru-baru ini.

JAGUH tinju negara dari Sarawak, Daeloniel McDelon Bong menerima ‘Hero’s Welcome’ sebaik tiba di Lapangan Terbang Antarabangsa Kuching (KIA) malam Selasa selepas kejayaannya menjuarai Kejohanan Tinju Profesional Pakistan pada Sabtu lepas.

Tambah bermakna apabila ketibaan petinju kelahiran Sri Aman berusia 23 tahun itu turut disambut seramai 19 ahli Gabungan Orang Asal Sarawak yang diketuai pengasas persatuan berkenaan, Peter John Jaban sambil mengenakan sirat dan berkaki ayam.

Antara yang turut serta dalam kumpulan itu adalah dua jaguh bina badan Sarawak, Buda Anchah dan Philomena Dexclyn Siar yang mengenakan pakaian tradisional kaum Bidayuh serta ikon tinju negara, Mejar Sapok Biki.

Turut hadir Presiden Persatuan Tinju Negeri Sarawak (SABA), Dato Rahman Lariwoo serta barisan exco persatuan, barisan jurulatih dan ahli keluarga Daeloniel.

Daeloniel atau terkenal dengan jolokan ‘Kilat Boy’ mengharumkan nama negara apabila muncul juara kategori 57 kilogram pada Sabtu selepas menumbangkan wakil tuan rumah, Sikender Abbasi menerusi pukulan technikal knock-out (TKO) di Stadium Lalak Jan pada Sabtu.

Kejayaan beliau juga turut mendapat pujian Premier Sarawak, Datuk Patinggi Tan Sri Abang Johari Tun Openg.

Oleh JEAKQLEYN YACHO

See author's posts


4,150 terima bantuan SUPP Batu Kawa

KUCHING: Pusat Khidmat Parti Rakyat Bersatu Sarawak (SUPP) Batu Kawa telah menyumbangkan
bantuan makanan kepada seramai 4,150 Ketua Isi Rumah (KIR).

Menurut kenyataan Pusat Khidmat SUPP Batu Kawa, penerima adalah berasal
dari Kampung Sungai Tengah, Kampung Sina Budi Baru, Kampung Sina Budi Lama,
Taman Desa Wira, Batu Kawah RPR, Kampung Stapok, Rumah Flat Batu Kawa Tudong,
MJC, kawasan Stapok, Sri Emas dan 10 kawasan lain di Batu Kawa.

“Semua penerima ini memohon bantuan melalui Pusat Khidmat, pemimpin
masyarakat dan telah diluluskan oleh Jabatan Kebajikan.

“Sejak PKP ini, Pusat Khidmat Batu Kawa telah mengagihkan bantuan mengikut
enam fasa. Kebanyakan barang keperluan disediakan oleh Kerajaan Sarawak melalui
Jabatan Daerah dan Jabatan Kebajikan,” katanya

ADUN Batu Kawah, Profeser Dato Sri Dr. Sim Kui Hian turut menyumbangkan
beberapa barangan penting kepada mereka yang memerlukan.

“Semua pengedaran barangan keperluan dilakukan oleh pemimpin masyarakat
atau ketua daerah untuk megurangkan risiko pencemaran pada masa PKP.

“Dengan perlanjutan PKP hingga 28 April, usaha pengedaran barang keperluan
juga akan diteruskan dan mereka yang menghantar permohonan melalui cabang SUPP
dan pemimpin masyarakat, maklumat peribadi mereka akan diperbaharui sekali gus memastikan
mereka yang layak boleh menerima bantuan dalam tempoh PKP ini,” katanya.

See author's posts


Pelabuhan Pendidikan – Pembangunan Profesional Berterusan

(“Kau berjuang mendewasakan tanah air yang merdeka, memartabatkan bangsa di pentas dunia, dengan keringat pejuang setia mengisi ruang-ruang harap, memahat batu-batu peradaban menjadi arca jaya, menganyam tali-temali tradisi menjadi permaidani perpaduan, membersihkan sungai-sungai alpa dari desa ke kota, membasmi kemiskinan usaha dan membangun citra bangsa.”) Bicara Seorang Pendidik – Adi Badiozaman Tuah

KEMENTERIAN Pendidikan Malaysia (KPM) dan juga Jabatan Pendidikan Negeri Sarawak (JPNS), menyedari bahawa perubahan pesat dalam bidang ekonomi dan ICT turut mempengaruhi bidang pendidikan – kurikulum serta pelaksanaannya, dan kepemimpinan serta tata urus organisasi.

Kepemimpinan sekolah dan guru terutama sekali, sebagai barisan pelaksana yang terdekat dengan klien utama – pelajar dan ibu bapa, wajar berubah sama dan memahami segala bentuk tuntutan dan jangkaan baharu yang diharapkan.

Satu daripada tanggungjawab yang diamanahkan kepada penulis sebagai KetuaPenolong Pengarah Bahagian Penyeliaan Sekolah (BPS) di Ibu Pejabat Pendidikan Sarawak (1990–1993), ialah untuk menggalak dan mendorong pihak sekolah, secara sedar gigih berusaha meningkatkan ketrampilan dan kecekapan personelnya.

Ini supaya mereka sentiasa bersiap siaga untuk melaksanakan inovasi dan perubahan yang diperkenalkan sama ada dalam aspek pelaksanaan kurikulum mahupun anjakan kepemimpinan dan tadbir urus organisasi.

Perubahan akan berterusan berlaku, pendidikan akan turut sama berubah, pelajar tidak pernah berhenti belajar sesuatu yang baharu, dan perkara yang sama berlaku kepada guru. Jangkaan peranan, ilmu pengetahuan yang dimiliki dan kemahiran yang perlu dikuasai sama ada oleh pemimpin tertinggi sekolah atau gurunya akan turut sama berubah dan bertambah.

Pembangunan profesional berterusan (PPB), yang merupakan keperluan profesional keguruan, bertujuan membantu guru meningkatkan pemahaman mereka tentang konteks serta kewajaran perubahan serta jangkaan baharu itu, dan membantu mereka untuk menguasai ilmu serta kemahiran mengenai cara dan kaedah bagaimana perubahan dan jangkaan tersebut dapat ditangani serta disantuni dengan berkesan.

PPB adalah penting kerana kedua-dua keperluan pendidikan dan keperluan persekitaran sosiobudaya dan ekonomi berubah sepanjang masa. Ini boleh memberi kesan kepada kedua-dua cara pengajaran dan pembelajaran peningkatan penggunaan peralatan, perkakasandan perisian digital, dan kemahiran baharu selain kemahiran asas yang amat diperlukan oleh pelajar untuk membangunkan kerjaya mereka dalam pasaran kerja.

PPB memberikan guru kefahaman mendalam tentang teknik dan kepakaran yang diperlukan untuk membolehkan mereka mengenal pasti keperluan dan menyenaraikan keutamaan dalam menentukan yang terbaik untuk kerjaya dan juga amalan pengajaran dan pembelajaran bagi pelajar masing-masing.

Kerana itu, pembangunan profesional berterusan yang merupakan keperluan dalam usaha memantapkan keupayaan pemimpin sekolah dan kecekapan guru melaksanakan tugas dengan berkesan dalam pelbagai peringkat kerjaya mereka, dianggap sebagai satu amalan yang wajar dijadikan agenda profesional utama di sekolah. Satu daripada tanggungjawab BPS adalah untuk memastikan program pembangunan profesional berterusan dirancang dan dilaksanakan di sekolah-sekolah sesuai dengan keperluan semasa.

Justeru, pembangunan profesional berterusan itu hendaklah terdiri daripada strategi dan pendekatan yang berkeupayaan memastikan kakitangan sekolah sentiasa meningkat aras profesionaliti mereka dan berkembang serta bertambah baik amalan keguruan dari awal kerjaya hingga akhir hayat perkhidmatan mereka.

Strategi dan pendekatan yang dipilih hendaklah melibatkan kesefahaman dan kerjasama antara pihak kepemimpinan tertinggi sekolah dan guru dan dilaksanakan secara kolaboratif dengan pelbagai pihak yang dapat membantu sehingga tercapainya tujuan sesuatu program itu dilaksanakan, khususnya untuk menyelesaikan masalah dan meneroka cara terbaik menyampaikan hasil pembelajaran yang berkesan dalam kalangan pelajar, dan keinginan untuk terus-terusan membaiki kualiti pengajaran dalam kalangan guru.

BPS melihat dan mengingatkan sekolah bahawa program pembangunan profesional berpotensi membantu sekolah meningkatkan keberkesanannya sebagai sebuah institusi akademik dan merupakan satu tunjangpenting dalam pemajuannya sebagai sebuah institusi sosial.

Sekiranya PPB dirancang dan dilaksanakan dengan betul, guru dan pelajar sama-sama mendapat manfaat daripadanya.

Apabila guru mendapat pemahaman yang lebih baik tentang apa yang dihasratkan oleh perubahan, hasil pembelajaran yang dikendalikan akan dengan sendirinya menjadi lebih baik. Kepelbagaian kaedah pengajaran yang diperoleh melalui PPB diyakini dapat membantu guru memahami konteks instruksional yang wajar juga pelbagai kerana ada keperluan yang berbeza dalam kalangan pelajar pelbagai kebolehan.

Dalam kalangan golongan kepemimpinan tertinggi sekolah, PPB yang berkesan turut berpotensi meningkatkan kemahiran memimpin dan mengurus organisasi dan sekiranya ia diterjemahkan ke dalam amalan urus tadbir sumber yang lebih cekap, ia boleh meningkatkan keyakinan guru dan kakitangan sekolah untuk menerima perubahan yang diperkenalkan.

Sebagai satu usaha untuk menggalakkan pembudayaan pembangunaan profesional secara berterusan di sekolah-selain menyediakan peruntukan kewangan untuk staff development program dan in-house training, BPS menyediakan juga panduan ringkas tata cara merancang dan mengendalikan PPB untuk dijadikan rujukan oleh pihak sekolah.

Lima perkara yang nasihatkan oleh BPS untuk dilakukan oleh pihak sekolah adalah:

• Membuat analisis keperluan – iaitu mengenal pasti keberadaan seseorang guru berhubung dengan kedudukan mereka dalam tangga kerjaya keguruan, latihan profesional yang pernah diikuti, keperluan semasa, dan aspirasi masa hadapan dalam konteks pemajuan sekolah;

• Mengenal pasti tahap pengetahuan dan kemahiran yang sudah dikuasai, usaha yang telah dilakukan atas inisiatif peribadi untuk pembangunan profesional jangka pendek dan jangka panjang, dan penilaian kendiri tentang keberkesanan atau kejayaan usaha tersebut;

• Membuat perancangan strategik berdasarkan aras ilmu pengetahuan dan kemahiran semasa yang sudah dikuasai, dan bidang peningkatan kemahiran dan tahap keperluan untuk pemba- ngunan diri dan keperluan pihak pemegang taruh yang menyarankan pembangunan profesional berpaksikan perubahan yang diperkenalkan;

• Menetapkan jangka masa pelaksanaan supaya wujud keseimbangan antara apa yang disasarkan dengan yang mampu dicapai, sama ada dari segi kualitatif mahupun kuantitatif; dan

• Membuat penilaian bagi mengukur dan mendapat data serta maklumat tentang pencapaian dan kemajuan setiap guru yang terlibat dalam pelan pembangunan profesional mereka.

Kerap disebut sebagai satu proses pembelajaran sepanjang hayat, JPNS berpendirian bahawa PPB merupakan mekanisme profesional untuk menjadikan guru sentiasa semasa dan ‘up to date’ dari segi ilmu dan kemahiran, dan kerana itu berterusan relevan dengan perubahan serta tuntutan masa dan juga bersifat kemaskini dan segar untuk memenuhi jangkaan pelajar yang semakin canggih.

Jabatan Pendidikan Sarawak amat yakin tentang manfaat yang diperoleh melalui perancangan dan pelaksanaan PPB yang sistematik, komprehensif dan bersepadu. Ia bukan sahaja membantu pemajuan sekolah, tetapi juga memberi kesan positif kepada perkembangan dan pertumbuhan profesional guru yang kemudian kelak boleh menyumbang secara positif terhadap pemantapan pelaksanaan sistem pendidikan kebangsaan.

Jabatan Pendidikan amat menyedari bahawa seorang pegawai pendidikan, pemimpin dan guru yang terpelajar dan terdidik dengan baik melalui latihan formal dan latihan profesional dalam perkhidmatan secara berterusan sememangnya adalah rahmat kepada bukan sahaja pelajar dalam bilik darjah apabila dia mengaplikasikan ilmu dan kemahiran baharu dan pendekatan yang segar, tetapi juga kepada keseluruhan peringkat sistem pendidikan apabila dia melaksanakan secara profesional mekanisme kepemimpinan dan pengurusan yang relevan dan sesuai untuk zaman dan masanya.

Setiap pendidik, tidak kira di mana dia berkhidmat atau apa kedudukannya dalam hierarki pendidikan, sekiranya ingin terus menyumbang secara bermakna terhadap pembangunan dan kemajuan pendidikan dan beraspirasi untuk membawa perubahan demi kelangsungan profesional yang berdiginiti dan berwibawa, harus terus berani dan gigih membentuk serta mencipta semula diri mereka sendiri melalui program pembangunan profesional berterusan.

See author's posts


135 keluarga terputus hubungan

SERIAN: Penduduk Kampung Mawang Taup di Serian terputus hubungan apabila jalan utama ke kampung tersebut runtuh petang semalam.

Menurut jurucakap Pusat Gerakan Operasi (PGO) Jabatan Bomba dan Penyelamat Malaysia (JPBM) Sarawak berkata, pihaknya menerima panggilan berhubung insiden itu pada 4.16 petang, semalam.

Susulan itu, beliau mengerakkan anggota dari Balai Bomba dan Penyelamat (BBP) Serian diketuai Bilong Lusat bersama dua anggota yang lain ke lokasi kejadian.

“Setiba di lokasi, didapati berlaku tanah runtuh mengakibatkan jalan utama yang menghubungi kampung Mawang Taup terputus, katanya, dalam kenyataan semalam.

Ujarnya, ketua Kaum kampung tersebut Aud Ang memaklumkan kejadian berlaku lebih kurang pada 2.00 petang.

“Pihak bomba membuat pemantauan dan memberi khidmat nasihat kepada penduduk agar berhati-hati bagi mengelak kejadian tidak diingini berlaku,”jelasnya.

JBPM Sarawak menerusi kenyataannya juga memberitahu bahawa pihaknya juga telah memasang sawar-sawar sebagai tanda supaya pengguna jalan tersebut lebih berhati-hati.

“Seramai 135 keluarga dan sebuah sekolah rendah serta satu sekolah tadika terjejas berikutan daripada insiden itu,” tambahnya.

Turut hadir di lokasi Ahli Parlimen Serian Dato Sri Richard Riot Jaem.

Setelah keadaan didapati terkawal pihak Bomba bertolak balik ke balai.

Oleh ‘AINI ‘AFIFAH HAFIZ

See author's posts


Nempa mayuh bengkah chara manduk buah nanas

BUAH nanas sebengkah buah ke balat dikerindu orang mayuh ketegal buah nya manis, masam sereta mantu ngasuh tubuh kitai cheregas.

Buah nanas nyamai diulih di pasar ke alai mayuh bengkah chara manduk pemakai bepelasarka buah nanas.

Nama buah ke dikumbai nanas tu? Nanas tu sebengkah utai tanam tropika ke dipechaya beasal ari Bagi Timur Amerika Selatan.

Nanas dibai ngagai Tanah Melayu maya abad ke- 16 ulih orang bansa Portugis.

Serambau enggau pengerembai betanam getah pera, nanas keterubah iya ditanam di Singapura, Johor enggau mega Selangor dalam taun 1921.

Kenyau ari nya pengawa betanamka nanas terus ngerembai lalau dikemansang chara ladang bedandang besai di kandang ensur tanah rau kelebih agi di Johor.

Diatu Malaysia sebuah ari menua pengeluar buah nanas ke besai dunya kelimpah ari Thailand, Filipina, Indonesia, Hawaii, Ivory Coast, Kenya, Brazil, Taiwan, Australia, India enggau Afrika Selatan.

Pulai ngagai topik pemakai bepelasarka buah nanas, ari diempa baka nya aja, kek sampaika pemakai ke digulai enggau buah nanas, enggau mega jus nanas buah tu endang iya kena ngenyukupka rengka pemakai di dapur kitai.

Taja pan bekulit kasar sereta tajam, buah nanas ngundan mayuh bengkah nutrien manah ungkup pengerai tubuh kitai.

Nitihka pansik, buah nansa ngundan vitamin C, vitamin B, B1, B3 (niacin), karbohidrat, potassium, sodium enggau enzim bromelin.

Enda iran mayuh orang udah milih buah nanas nyadika penambah dalam pengawa besumai pakai.

Sekeda ari chunto pemakai bepelasarka buah nanas ke tebilang nya baka asi guring nanas seafood, achar nanas enggau dagin guring nanas.

Enti diperati dalamka agi, bisi mega kuih tauka kek bepelasarka nansas baka Tart Nanas, Puding Nanas, Kek Coklet Nanas enggau mega Jem nanas disapu ba ruti enggau ke bukai.

Buah nanas mega tau diambi nyadika pemakai penuchi mulut lalu diempa baka nya aja.

Indah iya tau digagaka nyadi aiskrim nanas, Jus nanas enggau halwa nanas, sereta nyadi topping ngagai pemakai chara barat baka piza enggau burger.

Semina enggau sigi buah nanas, mayuh bengklah irunding pemakai enggau chara nyumai ulih digaga.

Enda iran nanaslebuh disimpan isi buah iya ke dalam engka sumai , iya tau nambah ka penyamai pemakai nya , kelimpah ari mekal mayuh nutrien ngagai tubuh.

See author's posts


UiTM Kampus Mukah berkembang maju

AKTIVITI PERTANIAN… Dr Roziah melakukan simbolik pelepasan anak ikan ke dalam kolam di pusat Akuadan Agrotek UiTM Cawangan Mukah.

UNIVERSITI TEKNOLOGI MARA UiTM Sarawak Kampus Mukah(UiTM Mukah) bermula beroperasi pada Sesi Disember 2002 dengan menjalankan program Pra-Perdagangan(PD0030)

Pada peringkat awal, UiTM hanya menyewa rumah kedai untuk menempatkan asrama pelajar, bilik pejabat, bilik kuliah dan perpustakaan.

Namun kini ia sudah beroperasi di kampus  kekal sendiri yang terletak kira-kira 7.5  kilometer daripada pusat Bandar Mukah.

Universiti Awam pertama di Wilayah Tengah Sarawak ini terus berkembang dari semasa ke semasa dan senario itu telah menarik perhatian Naib Canselor Universiti Teknologi MARA (UiTM) Profesor Datuk Teknologis (Ts.) Dr Roziah Mohd Janor.

Justeru  beliau meletakkan  impian untuk menjadikan UiTM Mukah sebagai pusat penyelidikan terkemuka di kawasan ini dan peringkat antarabangsa pada suatu hari nanti.

Dr Roziah menyatakan bahawa pusat pengajian yang berada di luar bandar  itu mempunyai banyak persamaan dengan Santa Fe Institute di New Mexico, Amerika Syarikat.

Idea beliau untuk menjadikan UiTM Kampus Mukah sebagai pusat penyelidikan terkemuka adalah rentetan daripada pengalamannya semasa berada di Santa Fe Institute dahulu.

“Lokasi UiTM Kampus Mukah yang terletak di zon tengah wilayah Sarawak mungkin bagi sesetengah orang agak jauh dan terpencil. Ia  boleh menjadi sebagai pusat penyelidikan terkemuka kerana ia mempunyai banyak persamaan dengan  Santa Fe Institute, New Mexico, Amerika Syarikat seperti kedudukannya yang agak terpencil tetapi telah berjaya menduduki 24 teratas “Badan Pemikir Sains dan Teknologi” di dunia,” ujarnya.

Beliau berkata demikian pada program “Berloyar Dengan VC” yang dianjurkan sempena lawatan sulungnya ke UiTM Mukah baru-baru ini

Harapan  Dr Roziah adalah untuk melihat UiTM  sebagai pusat penyelidikan dan kecemerlangan yang bakal menerima kunjungan penyelidik-penyelidik bukan sahaja dari dalam negara malah turut membuka peluang kepada kolaborasi penyelidikan bersama para penyelidik peringkat antarabangsa.

“Antaranya potensi ke arah itu ialah dalam bidang industri farmaseutikal berasaskan tumbuhan herba di Sarawak dan juga  kajian dan penyelidikan berkaitan komputer yang melibatkan Internet of Things (IoT) serta artificial intelligent (AI) yang boleh digunakan dengan meluasnya di dalam sektor pertanian pintar dan yang seumpamanya,” tambah VC lagi.

Dalam sesi tersebut, beliau juga memberikan kata-kata semangat dan motivasi kepada warga UiTM  Mukah supaya ia akan lebih menyerlah lagi di masa akan datang selaras dengan pelan strategik UiTM untuk menjadi universiti terkemuka dunia menjelang tahun 2025 atau Globally Renowned University 2025 (GRU 2025).

Sementara itu, Rektor UiTM Cawangan Sarawak Prof. Dato Dr. Jamil Hamali, dalam taklimatnya menyatakan UiTM  Mukah menawarkan lima program di peringkat diploma.

“Program tersebut  terdiri daripada Diploma Pengurusan Ladang, Diploma Pengeluaran Herba, Diploma Akuakultur, Diploma Pengjian Perniagaan dan Diploma Pengajian Perbankan,” kata beliau.

Di samping program di peringkat diploma, tambahnya, ia  juga turut menawarkan program di peringkat pra-diploma iaitu Pra-Diploma Perdagangan dan Pra-Diploma Sains, Pra-Diploma Sains (Aliran STEM C & Sastera), Pra-Diploma Agroteknologi dan satu program baharu iaitu Pra-Diploma Pengajian Islam.

“Dalam masa yang sama, UiTM Mukah juga turut menjalin kerjasama dengan pihak Professional Mutawwif Development International College (PMIDIC) iaitu program Diploma Kemahiran Mutawwif Umrah dan Ziarah.

Dalam sesi taklimat dan pembentangan tersebut juga, Dr Jamil turut menyentuh tentang 20 Perkara di dalam Perjanjian Malaysia 1963 (MA63) terutamanya dalam Perkara 15 iaitu melibatkan autonomi dalam pendidikan.

Program yang berlangsung secara santai dan bersahaja berkenaan menyaksikan interaksi pelajar dan staf akademik yang membincangkan beberapa perkara dan perkongsian tentang idea untuk meningkatkan lagi visibilitiUiTM Kampus Mukah sebagai satu-satunya universiti awam di zon tengah wilayah Sarawak.

Lawatan julung kali VC ke UiTM  Mukah ini sungguh bermakna kerana beliau merupakan Naib Canselor wanita pertama yang pernah dilantik menyandang jawatan tersebut sejak 65 tahun institusi ini diwujudkan.

Oleh HENRY B SIYU

See author's posts


EU sokong WHO, kritik tindakan Trump

BRUSSELS: Kesatuan Eropah (EU) pada Selasa mengkritik tindakan Presiden Donald Trump yang mengancam untuk terus memotong dana Pertubuhan Kesihatan Sedunia (WHO) dan menarik diri daripada badan kesihatan dunia itu, lapor agensi berita Xinhua.

Trump berkata demikian menerusi surat yang ditujukan kepada Ketua Pengarah WHO, Tedros Adhanom Ghebreyesus dan dimuat naik di Twitternya pada Isnin.

Seorang jurucakap Suruhanjaya Eropah, berkata, blok itu “menyokong kerjasama antarabangsa dan penyelesaian multilateral dalam krisis ini – krisis pandemik.”

“Sekarang adalah masa untuk bersatu. Bukan masa untuk menuding jari atau mencari kelemahan pihak lain serta mengganggu-gugat kerjasama multilateral,” kata jurucakap itu.

“EU menyokong usaha WHO untuk membendung dan mengurangkan wabak Covid-19 serta telah menyalurkan dana tambahan sebagai menyokong usaha ini,” katanya.

“Kerjasama dan perpaduan seluruh dunia melalui usaha multilateral satu-satunya kaedah paling berkesan untuk memenangi pertempuran ini.” – Bernama

See author's posts


KPDNHEP Sarawak keluarkan 171 notis

KUCHING: Kementerian Perdagangan Dalam Negeri dan Hal Ehwal Pengguna (KPDNHEP) Sarawak telah mengeluarkan sebanyak 171 notis di bawah Seksyen 21 Akta Kawalan Harga Dan Antipencatutan (AKHAP) 2011 bagi tempoh 1 Januari hingga 14 Jun 2020.

Pengarah KPDNHEP Sarawak, Dato Stanley Tan berkata, daripada jumlah tersebut sebanyak 151 Notis dikeluarkan dalam tempoh Perintah Kawalan Pergerakan (PKP), Perintah Kawalan Pergerakan Bersyarat (PKPB) dan Perintah Kawalan Pergerakan Pemulihan (PKPP) berlangsung.

“82 daripada notis tersebut merupakan serahan kepada pengusaha dandanan dan gunting rambut,” katanya dalam satu kenyataan media semalam.

Terdahulu, beliau memberitahu KPDNHEP telah melaksanakan satu tindakan pemeriksaan di bawah OPS CATUT 7.0 (DANDANAN DAN GUNTING RAMBUT) yang telah digerakkan pada 10 Jun 2020 yang melibatkan premis penyediaan/pengusaha dandanan dan gunting rambut.

“Pemeriksaan secara harian yang dilaksanakan ini bagi memastikan para peniaga mematuhi garis panduan (SOP) yang telah ditetapkan.

“Dan dalam masa yang sama KPDNHEP menyerahkan Notis di bawah Seksyen 21 AKHAP 2011 kepada pengusaha dandanan dan gunting rambut bagi peniaga memberi maklumbalas berkenaan caj perkhidmatan pemotongan rambut dan dandanan yang dikenakan kepada pelanggan.

“Disamping itu juga, pemeriksaan dijalankan bagi memastikan mana-mana pihak (peniaga) tidak mengambil kesempatan dengan menaikan harga secara tidak munasabah terutama dalam situasi di mana orang ramai memerlukan keperluan tersebut,” kata beliau.

Walau bagaimanapun, sekiranya ada peniaga yang didapati mengambil kesempatan dengan menawarkan pada harga yang tidak munasabah atau lebih tinggi daripada harga asal, maka siasatan akan dijalankan di bawah Akta Kawalan Harga dan Antipencatutan 2011 (AKHAP 2011) kerana disyaki mencatut, iaitu disyaki mengambil keuntungan yang tidak munasabah.

“Sekiranya didapati peniaga menaikkan harga yang tidak munasabah dan melebihi paras margin keuntungan, tindakan tegas akan diambil di bawah Seksyen 14, Akta Kawalan Harga dan Antipencatutan (AKHAP) 2011 iaitu mana-mana orang dalam perjalanan perdagangan atau perniagaan, mencatut dalam menjual atau menawarkan untuk menjual dan membekal apa-apa barang atau perkhidmatan.

“Jka disabitkan kesalahan, individu boleh didenda sehingga RM100,000.00 atau dipenjara tidak melebihi 3 tahun atau kedua-duanya, manakala syarikat atau Pertubuhan Perbadanan boleh didenda sehingga RM500,000.00,” jelasnya.

Sehubungan dengan itu, pihak kementerian menyeru dan menasihatkan semua peniaga tidak mengambil kesempatan dengan mengaut keuntungan yang tidak munasabah atau terlalu tinggi dalam tempoh pelaksanaan PKPP ini.

“Para peniaga juga dinasihatkan untuk mengamalkan perniagaan yang beretika dan tidak menaikkan harga sesuka hati.

“Jika didapati ada peniaga yang ingkar, tindakan tegas akan diambil,” ujarnya.

KPDNHEP Sarawak menambah bahawa pihaknya akan terus menjalankan pemeriksaan dan pemantauan dari masa ke semasa bagi memastikan masyarakat pengguna di luar sana dapat menikmati harga yang berpatutan.

Sebarang aduan boleh disalurkan melalui talian hotline kementerian di 1-800-886-800 atau Portal e-aduan kpdnhep di http://e-aduan.kpdnhep.gov.my atau di talian Whatsapp 019-2794317 atau hadir sendiri di mana-mana pejabat Kementerian yang berhampiran supaya tindakan sewajarnya boleh diambil.

Sepanjang tempoh PKP ini, bilik gerakan KPDNHEP Sarawak di buka dari 8.00 pagi hingga 5.30 petang setiap hari dan boleh dihubungi untuk menyalurkan apa-apa aduan di talian PPDNHEP KUCHING(082-466052), PPDNHEP SRI AMAN (083-323836), PPDNHEP SARIKEI (084-657751), PPDNHEP SIBU(084-329202), PPDNHEP KAPIT (084-799678), PPDNHEP BINTULU(086-332176), PPDNHEP MIRI (085-412862), PPDNHEP LIMBANG (085-217414), PPDNHEP MUKAH (084-872726) dan PPDNHEP LAWAS (085-283650).

Oleh Alexandra Lorna

See author's posts


Gasperini akui dijangkiti Covid-19

JURULATIH Atalanta, Gian Piero Gasperini semalam berkata dia menjadi mangsa ‘kontroversi menghina’ setelah mengakui adanya gejala Covid-19 ketika pasukannya beraksi dalam perlawanan Liga Juara-Juara UEFA menentang Valencia pada Mac lalu.

“Ini kontroversi yang saya anggap sangat menghina. Saya tahu mengikuti protokol,” kata Gasperini kepada Sky Sport semalam.

“Itu adalah masa ketika saya tidak selesa. Tetapi saya tidak mengalami demam atau masalah paru-paru. Ketika kami meninggalkan Bergamo, saya baik-baik saja. Jadi saya rasa ia berlaku tetapi kontroversi itu menghina dan tidak menyenangkan,” tegasnya.

Gasperini, 62, memberitahu akhbar Gazzetta Dello Sport baru-baru ini dia sakit ketika Atalanta mengalahkan Valencia 4-3 dalam stadium kosong di stadium Mestalla pada 11 Mac untuk mara ke suku akhir dengan kemenangan agregat 8-4.

“Sehari sebelum perlawanan Valencia saya sakit, pada sebelah petang permainan ia semakin teruk. Saya tidak kelihatan baik di bangku pemain simpanan,” kata Gasperini.

“Ia adalah 11 Mac. Dua malam berikutnya di Zingonia (pusat latihan Atalanta) saya tidur sedikit. Saya tidak demam, tetapi saya merasa demam seperti saya mempunyai suhu 40 darjah (darjah).

“Sebuah ambulans berlalu setiap dua minit. Terdapat sebuah hospital berdekatan. Rasanya seperti zon perang. Pada waktu malam saya berfikir: ‘jika saya masuk ke sana, apa yang berlaku kepada saya’?

“Saya tidak dapat pergi sekarang, saya mempunyai banyak perkara yang harus dilakukan untuk meringankan sesuatu. Tetapi saya benar-benar memikirkannya,” jelasnya lagi,” ujarnya.- AFP

See author's posts


Merati genteran pengap ngambi ngabang

PENGAP GAWAI BURUNG

Dulu ari tu penulis kala bekunsi enggau bala pemacha sekeda leka main kitai Iban.

Nyadi sekali tu kitai sama meratika pemanah leka main Pengap Gawai Burung nitih penemu sekeda lemambang ti digumpul penulis ditambah mega enggau sekeda bup ditulis orang tuai kitai dulu ari tu, nyengkaum niang Benedict Sandin.

Sekali tu kitai bekunsika leka pengap Gawai Burung ba senentang genteran Lemambang Kesulai ngambi Aki Lang ngabang ngagai gawai anak mensia munyi ti entudi tu.

LEKA PENGAP

“Deka nuan diasuh aku ngambi Sengalai Lai Muking?”

“Enda ninga aku,” pia ku aka Bunga Nuing.

“Enti diasuh nuan meling sukung manding, mutai ditali jingan berempam tubuh ramping. Aku nganjung tatau isah kingking, ngagai tengah laman Kayang menua Ping. Datai din ila aku entiring gunting ngempurung aji.”“Deka nuan Pungga diasuh ngambi nandai ngabang ngempa?”

“Oh enda! Jingan rumpang tubuh bela, aku tu tau diasuh ngambi ngempa. Enti diasuh nelan lungga kiril sepagi, jingan ngempan tubuh bela, seraya aku nganjung tatah isah tempa, datai din ila, aku rasa ka disunga nisi dai.”

Udah nya datai temuai seiku-seiku, datai temuai duduk lemunuk-unuk. Datai Kesulai Tandai melan-melan, datai Lelayang Rangkang Hari Ujan.“Deka nuan, enti aku ngasuh nuan ngambi Aki Lai Nyakai?”

“Enti kita ngasuh, dini aku tau enggai. Tang nganti aku nanya indai aku, Pinggai Tuai Retak Seribu. Nganti aku nanya ibu aku Balang Undang Pengalu Antu. Nganti aku nanya apai aku Setawak Rarentak Puting Lanting, enggau menyadi aku Chapak Burak Besiring Kuning. Sekali aku nemuai ke Batang Engkari. Din aku diberi orang makai jani, ditu mulut bedau gelinying lichau. Sekali aku ngambi ubat ke Lenggai Serembat, din aku nginsap, ditu ngeluaka asap bedau semakau.”

“Enti pia tebang lengkan berangan ujan, nyaduh nuan betubuh bepasuk ngepan, berau nuan nyampau sekali nyepi, garam nuan ngenggam sekali ngerami.”

Simun mutun di daun, nuan ti diasuh ngambi ngabang, nyaduh betubuh beradu nurun.

Nurun tangga laka umbas endur belanda bentang lang, mansa rumput enda berenyut nemu batu silup ular kendawang. Mansa ai enda beremunsik nemu batu pari tegar merenang. Mansa lebak meda baya empekang punggu, nengah emperan meda sengayan beduk jugu. Baru sulur titi meda jani duduk sugu, nengah tinting meda baning baum betelu.

Nya baru Kesulai manggai di pun kara jangkit, terengkah di batang purang kunyit.

Nya baru iya meda subak ladu burak tampak betau-betau. Meda serungup lubang batu baka balun langkau kayau. Nya tengah lama wa genalu ribut bepuput balat udu.

“Nama penatai nuan seiku-seiku, nama penatang nuan gunu-gunu?”“Aku tu baka duku patang minta tampung, baka beliung simpak minta labung. Sigi adat wai bejuung-juung, sigi chara betampung-tampung.”Mentikar rampu akar, nyaduh betubuh beajar-ajar. Deka ngambi ngabang, tapang anang nguyang ningkarka dan.

Mansa bukit anang numbit, enggaika terempit nyadi emperan. Ari nya pawas rapi balas.

“Nuan pia ga, mansa bungkung, anang ngabung inggap nepan. Mansa ranggar punai anang nyapai nyimpanka serangan. Bumbung ribut nyabung terengkah ba tanjung sengkilung panga, renjung-renjung baka tangkung senyala janji. Beunsai-unsai ribut lemai ngempaska pantai radai baya.

Ludai-ludai baka kerekai dunjung padi. Segantuk ribut muluk mangka teluk sarang kebura muna, kering kerubung, lemah tajam tisi. Temulang-ulang ribut nyegang mangkaka tapang lalau lunsa, diturun sempun indu api. Ninga nuan Bujang Pedang ke mensiang sabang entara rumah dua. Dia deh pending iya jampat ninga, mulut sempat ngerara.”

“Nama utai tak beguntam munyi riam gu bala? Nama utai tak berauh munyi apa? Abas iya kulu sepuntang nyala. Abas iya kili sepuntang nuba.”“Kada enda munsuh ngunja menua. Kada enda antu bala Raja.”

Engkilili rambau nyadi, nyadi betubuh belatur rari. Jamah iya peredah tinggal beliung, japai iya duku tinggal sarung, jengkau iya seladau tinggal ladung.

Dia iya rari enda tetikika rumah diri, iya niki rumah Lai Tuntung Engkerawai Meratai Punggung, iya niki rumah Lang, panduk ranggung, mau ngemburung.

Datai di tikai lalu melintang gali, datai di ruai lalu duduk melepi.“Lapa latak bedau melinak ba tapa kaki? Lapa peluh bedau ampuh nisi dai? Peluh belakang tau endur enseluang mudik betanjak. Peluh dada tau endur indu dara nyunggaka anak.”

“Eh bisi munsuh nya dia, bala Raja, antu nya dia enda baka-baka.”

“Eh bula nuan akan pemadu iya. Banggar nuan baka gentar mangkang nanga.”

“Nama pemula nya aya. Enti babang bala Nanang enda aku rari ka pedang lantang di suran. Enti betimbak enggau orang sepiak enda aku nginsitka chagak mua meriam.”

Ada begemung ribut nyabung ngempaska tuchung sanjung besinjang.

Beunsai-unsai ribut lemai mangka tatai radai isang, lalu deka danjan deh kayu rian, kapa deh iya danjan, ngasuh buah iya berabinan baka kaban kera rai. Berulang-ulang ribut nyegang mangka tembawai madang pinang bebuah baka chinang mansau tisi.

Muput ga ribut enda badu-badu mangka bena enda leju-leju. Sapa nyapi memuri enggau igi mujau? Sapa nyiratka ingkat enggau tekalung lumau? Enti alun jaum dibai aku nguja menua, enti orang raja dibai aku bemunsuh diri sebala.

Tunuka bulu mayas chapan, lantarka alu lamba tebelian. Bedau ga ribut bepuput enda badu-badu. Bedau ga bena mangka enda leju-leju. Lang Julak ba puting setak nganu sida nembiak bepeluh rinding. Lang Jagu belanda niti tanju nganuka sida ke indu ngating pengering.

Udah nya kesai deh ati Dara Sentaba asai ke sengkan sangka butang, asai ke ngetau padi tangkai becheringai bintih burung lelayang.

PENGINGAT MAYA GAWAI KELIA

Nyadi bakanya meh munyi pengap bala lemambang gawai burung ba genteran ngambi ngabang munyi ti udah disebut ba pun tadi. Penulis kala enggau gawai tu maya umur urung 17 taun menya tang kurang pengingat tentang tusun pengawa gawai.

Taja pia, pengingat penulis, gawai ba rumah sida di Kawit Lalang kelia amat ngerinduka ati kelebih agi bala kami ti angkat bujang bebendar amat ngining bala sida indu dara ti serambau, nyengkaum sida ti sama enggau begulai sekula. Orang tuai balat kiruh enggau pengawa begawai lalu nentuka pemakai enggau utai irup chukup magang. Kami ke nembiak gagit betundi diri sama diri lalu nadai berundingka atur enggau tuju gawai.

Nya amat enda tentu ngena tang sapa ti ulih ngerara bala nembiak begulai enggau pangan diri dipeda bala mayuh, nadai belalai. Betundi enggau manah lalu bekunsi penemu enggau pangan diri.

Diatu gawai tu jarang bendar dintu orang laban bala lemambang pan nyau nadai agi. Taja pia, aku ngarapka bala kitai sama bekunsi penemu meratika pemanah tusun pengap lemambang. Ngarapka kitai bela gerai, bela gayu….oohaa.

Oleh TELESA EMPERAN

See author's posts


Nyelai Tang Amat

Tusun Ke-32

NITIHKA pansik teori Infraed (IR) Light for Ghost Hunting, Sains tauka Antu amat-amat bisi datai; laban sida nya roh @ tauka disebut Eletromagnetic Energy – Negative Energy, semina ulih diau ba utai ti chelap, enda angat tauka mambam. Engergi Negatif @ Antu, roh jai enda ulih diau ba endur ti angat. Kelimpaha ari nya, sida tu mega rindu diau ba endur ti petang sereta sunyi. Nya mega kebuah, Antu endang selalu ngayanka diri maya malam hari laban maya nya dunya chelap. Antu @ energi negatif enda ulih dibunuh (dimusnah @ be destroyed), tang ulih bebali (transformed). Sida Saintis sigi amat enda pechaya bisi Antu; laban sida nyebut nya “energi negatif / black energy” – ukai ghost / antu, pia mega sida bansa bukai nyebut “gene / jin”, ukai Antu tauka “hantu”. Berindik ari teori Antu @ energi negatif tu enda ulih dibunuh (dimusnah @ be destroyed) tang ulih bebali (transformed); nya mih kebuah maya Manang belian munuh Antu Buyu, jelu tauka utai bukai ti dipasuk Antu nya sigi amat mati dipantap tauka ditimbak Manang, bisi bangkai dipeda, tang Antu ti tama dalam tubuh jelu tauka utai bukai nya tadi, pansut lalu pindah ngagai endur ti bukai lalu bebali (transformed) nyadi asap, api, ai tauka utai bukai. Nya alai, enti sema barang pesaka kita bisi nyelai tauka kena pasuk Antu, anang muai, nunu tauka mechahka barang nya; laban Antu endang enda ulih bunuh. Barang pesaka kita nya amat angus, pechah, tengelam, tang Antu ti tama utai nya tetap agi idup lalu bebali nyadi utai bukai.

ANTU SABUT

Kenu ku orang tuai, enti kitai bisi ninga munyi mensia nyabak di dalam babas, di kampung tauka ba sebarang endur ti nadai diuan mensia, nya mih bansa antu ti dikumbai sabut. Enti kitai bisi ninga sabut ba menua nya, sigi bisi mensia ti nguan menua nya, parai enda lama udah kitai ti ninga sabut nya. Sabut suah nyadi ari munyi nyawa jelu tauka burung.

Dalam kandang taun 1980, maya nya Rantai bejalai nyuluh ikan kediri ba Sungai Teras, pati Sungai Kabah. Maya nya musin buah rian labuh. Enda jauh ari endur iya ti nyuluh nya, dia mih langkau Sakan ti alai iya mulung buang rian. Apin lama udah berengkah nyuluh ba sungai nya, tekenyit amat iya ninga munyi orang nyabak.

“Apuu.., nama kebuah Sakan nya nyabak malam-malam baka tu? Kada enda kena tinggang buah rian, unggal nya,” pia ku Rantai bejaku kediri, nanya diri empu. Maya nya endang udah jauh malam, urung pukul 10.00 malam. Ninga munyi nya, tengau iya tunga ke langkau Sakan, peda iya buang kuang kebat terebai ari langkau Sakan nya.

“Apuuu…, burung nya ti nyabak tadi pia! Enda kala aku ninga burung nemu nyabak munyi nya, baru iya mih tu,” ku Rantai bejakau kediri baru. Tekenyit bechampur geli-geli mih ati iya, ninga sabak burung nya munyi sabak mensia. Gamal burung nya semak sebaka enggau burung menaul tauka burung puk.

Tengau iya baru ga ke ili, peda iya burung nya tadi benung nepan ba dan anak engkabang. Engka pedis ati tekenyit ninga sabak burung nya, dia iya lalu nyapai duku lalu nyimpung burung nya. Putus dua sereta enggau dan engkabang, tubuh burung nya disimpung tudah Rantai.

Enda lama udah nya Sakan ditemu sakit mutahka darah, lalu ngujungka iya lesi bebadi maya umur urung 30 taun. Engka burung kuang kebat nya sigi nemu Sakan endang bisi penyakit, lalu parai, pia ku penemu sida ke tuai-tuai. Ukai reti nya, kuang kebat tauka sabut nya ti munuh Sakan. Nya mih penyelai antu sabut. Baka ni ku burung nya nemu nyabak chun-chun munyi sabak mensia, nyau duie-duie? Ku sida ke tuai, burung kuang kebat nya nemu nyadi antu, lalu nyabakka semengat orang ti deka parai. Iya ke bendar, antu (evil spirit) tama lalu nguna tubuh burung nya, ngenataika pesan ngagai mensia. Taja pia, engka amat ga antu nemu semengat lalu ngelala semengat mensia ti tabin lalu deka parai, laban antu nya mega roh (semangat) sebala enggau tubuh semengat (roh) kitai mensia. Nitihka penemu manang dalam agama adat bansa Iban, semengat kitai mensia kekadang diau jauh ari tubuh kitai mensia empu, tang nitihka penemu agama Kristian, semengat (roh) kitai mensia diau dalam tubuh mensia empu, enda mudah beserara ari tubuh, seagi-agi kitai mensia enseput lalu agi idup. Baka ni ku penemu kita bukai dih, wai? Dini endur semengat kitai mensia?

ROH ANTU SABUT NGENA MUNSANG

Rantai Lidom mega kala ninga sabut ti nyadi ari jelu munsang. Malam nya iya nyuluh ba endur selama mega. Maya nya musin bungai rian. Empai bangat lama udah bejalai iya pan ninga bunyi sabak anak mit, nyau kela-kela. Enda salah-salah munyi sabak anak mit ti diberi indai iya mandi, tunga ke puchuk kayu. Tengau iya ke atas, peda iya dua iku munsang benung betunga mua.

“Apuu…, nya utai ke memunyi! Nyadi antu sabut, munsang nya nih! Lagi dek ensepi,” pia ku Rantai bejaku kediri. Iya pan nyimpan seigi seterum penabur ke dalam rumbang senapang iya. Diiching iya betul-betul antara pala dua iku munsang nya, lalu dikachitka iya. Pummmmm….! Peda iya talang-talang siku aja labuh ke tanah. Iya pan nyintak duku latuk, lalu ditetak iya pala munsang nya. Pala nya ditikauka iya ke dalam babas, tubuh munsang dibai iya pulai.

Datai di rumah lalu diasuh iya tunu bala anak enggau bini iya. Nanya mih sida nya, nama kebuah munsang nya nadai pala. Rantai madah, pala munsang nya kelalu redak kena perejin leka seterum, lalu enda ulih guna agi, lalu dibuai iya. Udah mansau ditunu lalu dipanduk, nya baru sida sebilik sereta bala menyadi iya ari bilik  bukai berenah makai lemai. Maya makai lemai nya, Rantai enda enggau sida bukai nyeput kerat munsang nya. Ku iya, iya sigi enggai makai munsang. Bau kenas, enda tentu nyamai ke lauk.

Udah ambis dagin munsang nya diempa, dikelauk sereta diipung bala iya, nya baru iya madahka sida nya pasal utai ti bendar.

“Munsang nya nyadi antu sabut. Nyabak kekela. Nya kebuah aku enggai enggau kita makai dagin nya. Tang enda ga ngawa, anang irau. Nadai pemali makai dagin iya. Aku ke enggai, laban ti udah geli ati meda ulah jelu nya tadi,” ku Rantai, seraya ketawa lekik-lekik.

Nadai utai nyelai ga nyadi tegal sida ti makai dagin munsang nya. Utai ke nyelai iya nya, baka ni jelu enggau burung nya tau nyadi antu sabut? Kala kita ninga antu sabut, wai?

Bepelasarka cherita nya tadi, sekali agi teori Sains Fizik enggau Sais Spiritual, endang amat nyelai tang amat nyadi mega. Munsang ti nyabak nya tadi ukai nyadi Antu, tang Antu ti tama lalu nguna tubuh jelu nya. Nya mih munsang ulih bebali nyadi Antu. Udah ke mati ditimbak Rantai, munsang mati tang Antu ti tama tubuh jelu nya tetap pansut ari tubuh jelu nya lalu pindah ngagai endur bukai.

Cherita tu ditusi Rantai Anak Lidom, Rumah Intai, Skim Puru, Nanga Tada 2012.

(Betampung ba Tusun Ke-33  minggu nyin ila)

Nya mih cherita ti nyelai tang amat nyadi di dunya ti di gaga Petara (Tuhan).  Pechaya tauka enda, bepanggai ba pemacha empu. Engka bala pemacha bisi utai tanya tauka deka ngirum infomasyen enggau gambar ti releven ngagai aku tau giga aku ba lumur WhatsApp tu: 013 8325146  tauka  SMS  0111 401 9115. Kelimpah ari nya, enti bala pemacha bisi tetemuka cherita tauka utai ti nyelai (misteri) di menua kita, pasal Antu tauka Bunsu Petara tauka pasal Tuhan God Almighty, tau mega call aku, puji Tuhan, enti “diizinNya” aku deka datai ba endur kita nya.

Oleh HARRY USUP UMBAR

See author's posts


Sidang DUN: Tangani banjir  gabung tiga sekolah bina sekolah berpusat

KUCHING: Kementerian Pendidikan, Inovasi dan Pembangunan Bakat mencadangkan untuk menggabungkan tiga sekolah rendah di kawasan Dewan Undangan Negeri (DUN) Ngemah untuk dibina sekolah berpusat bagi masyarakat sekitar kawasan berkenaan.

Timbalan Menteri Pendidikan, Inovasi dan Pembangunan Bakat, Datuk Dr Annuar Rapa’ee berkata, sekolah yang terlibat ialah Sekolah Kebangsaan (SK) Nanga Jagau, SK Nanga Nirok dan SK Nanga Balingau yang kerap terjejas ekoran banjir.

“Ketiga-tiga sekolah ini sering dilanda banjir. Hal ini kerana berada di tebing sungai dan kawasan garisan rendah.

“SK Nanga Jagau dibina pada 1956, SK Nanga Nirok (1948) dan SK Nanga Balingau (1960). Semua dibina sebelum merdeka, semasa zaman penjajah. Oleh itu, sekolah ini kerap dilanda banjir,” katanya ketika menjawab pertanyaan Anyi Jana (GPS-Ngemah) pada sesi soal jawab sidang Dewan Undangan Negeri hari ini.

Selain itu, katanya, pihak Jabatan Pelajaran Sarawak telah mencadangkan untuk menempatkan semula sekolah ini ke kawasan yang lebih baik

“Namun, tapak baharu itu tidak begitu sesuai dan saya ingin mengajak Yang Berhormat (Anyi Jana) bersama-sama dengan kami untuk mencari tempat yang lebih baik, untuk menempatkan semula sekolah ini supaya ketiga-tiga sekolah yang benar-benar terjejas oleh banjir dapat dibina secepat mungkin,” katanya lagi.

Katanya, cadangan penggabungan tiga sekolah ini diutarakan kerana ia dikategorikan sebagai sekolah yang mempunyai kadar kemasukan pelajar yang rendah, masih di bawah 150 pelajar.

“SK Nanga Jagau mempunyai 26 murid, SK Nanga Nirok (28 murid) dan SK Nanga Balingau (88 murid). Ini bermakna sekolah tersebut dikategorikan di bawah sekolah kurang murid (SKM)Walaupun anda menjumlahkan semua murid, ia masih di bawah 150 murid.

“Oleh itu, penyelesaian terbaik adalah dengan menggabungkan sekolah-sekolah ini dan membina sekolah berpusat untuk kawasan komuniti kawasan ini,” katanya.

Katanya, perlu diingat bahawa sebarang penutupan sekolah , pasti dipersetujui oleh komuniti.

Justeru, beliau menggesa agar Anyi Jana untuk meyakinkan penduduk di kawasan tersebut dengan penyelesaian terbaik adalah dengan menggabungkan ketiga-tiga sekolah ini agar murid dapat belajar dengan sihat, kondusif dan berdaya saing di kalangan mereka dari segi kokurikulum dan bukan kokurikulum.

Oleh NUR AIN OTSMAN

See author's posts


Koperasi terjejas ekoran Covid-19

PUTRAJAYA: Koperasi yang terjejas ekoran pandemik Covid-19 akan diberi bantuan pemulihan secara strategik melalui kajian Suruhanjaya Koperasi Malaysia (SKM), kata Menteri Pembangunan Usahawan dan Koperasi, Datuk Seri Wan Junaidi Tuanku Jaafar (gambar).

Menurutnya, SKM telah diminta untuk melihat koperasi yang memerlukan bantuan pemulihan di seluruh negara, antaranya berkaitan hala tuju koperasi berkenaan dan strategi yang dilaksanakan bagi menyokong pergerakan koperasi.

“Semalam saya terima lima hingga enam (mesej) WhatsApp dari Sarawak, Perlis yang kata bila nak sampaikan bantuan kepada koperasi mereka… seluruh negara akan kita bantu kalau ada keperluan mengikut kajian,” katanya selepas merasmikan mesyuarat agung permulaan Koperasi Kementerian Pembangunan Usahawan dan Koperasi (MEDAC) Bhd, di sini semalam.

Koperasi Sawah Sempadan Tanjung Karang Bhd, Koperasi Jabatan Penjara Malaysia dan Koperasi Permodalan Felda Malaysia Bhd masing-masing menerima RM1 juta daripada SKM baru-baru ini sebagai bantuan pemulihan koperasi yang terjejas ekoran pandemik itu.

Menurut Wan Junaidi, sebanyak 14,625 koperasi telah berdaftar di bawah SKM sehingga 31 Disember 2019, dengan keahlian kira-kira 6.09 juta orang.

Mengenai Koperasi MEDAC Bhd, Wan Junaidi berkata penubuhannya adalah langkah tepat selaras dengan peranan kementerian sebagai entiti yang bertanggungjawab memayungi pembangunan dan hal ehwal sektor koperasi negara.

“Koperasi MEDAC perlu menunjukkan contoh sebagai koperasi berjaya kerana ahlinya adalah semua warga kementerian, termasuk menteri dan timbalan boleh menjadi ahli. Jadi orang (koperasi lain) akan melihat koperasi ini sebagai penanda aras,” katanya.

Antara aktiviti perniagaan Koperasi MEDAC Bhd yang dirancang adalah perniagaan barangan keperluan runcit harian, pengurusan kafe, perkhidmatan Ar-Rahnu dan stesen minyak.

See author's posts


PM UK Liz Truss mohon maaf atas kesilapan

LONDON: Perdana Menteri Britain Liz Truss memohon maaf susulan pengumuman belanjawan mini baru-baru ini telah memberikan kesan kepada pasaran kewangan.

“Saya memohon maaf atas kesilapan yang telah saya lakukan dan mengaku bertanggungjawab,” kata kata Truss dalam satu sidang media pada Isnin, lapor Agensi Anadolu.

Susulan itu, kedudukan Truss sebagai perdana menteri dilihat tergugat dengan segelintir Ahli Parlimen secara terbuka meminta beliau meletakan jawatan.

Bagaimanapun, beliau berikrar untuk memimpin Konservatif dalam pilihan raya umum akan datang.

“Saya akui terdapat kesilapan. Saya telah bertindak segera untuk membetulkan kesilapan itu. Apa yang perlu kita lakukan sekarang ialah bergerak ke hadapan dan bekerja untuk negara kerana perkara itu lebih penting untuk rakyat,” katanya.

Dalam temu bual berasingan dengan Sky News pada lewat Isnin, Menteri Kewangan baharu Jeremy Hunt menyeru Konservatif untuk terus menyokong Truss sebagai perdana menteri.

Dalam satu siaran televisyen pada Isnin pagi, Menteri Kewangan baharu Jeremy Hunt telah mengumumkan beberapa pindaan telah dibuat berhubung pemotongan cukai dan belanjawan mini berkenaan.

Beliau berkata akan ada “keputusan yang sukar” pada masa akan datang dalam usahanya untuk meningkatkan kredibiliti kewangan Britain di pasaran global. – Bernama

See author's posts


Anang nyereta pengawa ngasuh bansa belaya

SRI AMAN: Raban Parti Rakyat Bersatu Sarawak (SUPP) patut enggau naka ulih sereta terus ngemanahka agi kaul enggau pangan diri, ku Pemegai Duit Sentral Datuk Francis Harden Hollis.

Ku Harden, pengawa ke baka nya beguna amat dikena mandangka parti sigi enggau naka ulih ngempung mensia mayuh ari mayuh bengkah raban bansa enggau agama.

“Aku ngingatka semua raban parti (SUPP) mandangka chunto manah ngagai mensia mayuh ba kandang menua diri empu ngambika sereta anang nyereta pengawa ke ngasuh bansa beserekang penemu tauka agama ke terkelalu.

“Iya ke pemadu manah nya mandangka ulah bebasakaka agama enggau raban bansa bukai. Enti kitai ngaga pengawa ke baka nya, kitai mantu mensia mayuh ulih begulai enggau pangan diri sereta ngemjurka proses pemansang nengeri tu,” ku iya.

Harden ti mega Sapit Menteri Pelajar, Inovasyen enggau Pemansang Pengelandik mansutka jaku munyi nya maya bejadi Pengerami Ngiling Tikai diatur SUPP Pampang  Lingga ba Rumah Charli Ata, Pruan A empai lama ke udah.

Kelimpah ari nya Harden mega ngasuh raban SUPP ngambika terus ngatur pengawa enggau naka ulih sereta meratika serbana pengidup rayat ba kandang menua diri empu.

“Raban parti patut ngumpul semua penerang senentang pemansang enggau pengelantang mensia mayuh sereta paptut dipadahka ngagai pampang parti sebedau pekara nya dibai ngagai bala tuai parti.

“Nya kebuah aku ngarapka semua raban parti SUPP lebih agi ba Sri Aman enggau naka ulih meratika pekara nya dikena napi Pengawa Bepilih Besai Ke-15 (PRU-15) ke deka datai,” ku iya.

Harden maya pengerami nya ngemendarka geran Projek Transformasyen Menua Pesisir (RTP) penyampau RM100,000 ungkup taun nyin ila sereta RM10,000 diberi ngagai Komiti Pemaju enggau Pengelikun Genturung Pendiau (JKKK) Pruan A lalu RM5,000 agi diberi ngagai Biro Indu.

Sama bisi enggau maya pengerami nya Injiner Opis Parit enggau Entali Ai Sri Aman Azizi Dahlan, Penulung Injiner DID Sri Aman Janie Munan, Kunsilor (Cr) Waterkillier James Junit, Chairman Raban Nembiak SUPP Pampang Simanggang Wong Yii Hong, Penghulu Andar Suntai, Penghulu Leonard Libau Anol, Cr Denneil Saweng, Cr Gerunsen Nyelang, Cr Lansing Bansi enggau Cr Nelson Lai Ringkai.

See author's posts


91 individu terlibat judi haram tewas di tangan polis

KUCHING: Seramai 91 individu antaranya seorang wanita ditahan oleh Polis Sarawak dalam 18 serbuan Op Limau yang dijalankan 15 hingga 29 Januari lalu.

Pesuruhjaya Polis Sarawak, Dato Mohd Azman Ahmad Sapri mendedahkan perkara tersebut hari ini berkata, 87 suspek diberkas terdiri daripada warga tempatan dan empat warga asing berusia antara 17 dan 63 tahun.

“Dalam tempoh itu, polis merampas wang tunai berjumlah RM14,670 termasuk set peralatan judi.

“Antara permainan haram yang dirampas ialah enam (6) set daun terup (1 set 52 keping), 324 keping cip beranggaran RM 25,700, 112 biji tau gee, sebuah meja kayu, tiga kerusi plastik, 12 biji dadu, enam (6) helai kain holo, tiga (3) bilah taji ayam, dua (2) unit Peni ang, 14 ekor ayam hidup dan lapan (8) ekor ayam mati,” jelasnya.

Mohd Azman berkata, suspek disiasat mengikut peruntukan Seksyen 6 (1) Akta Rumah Judi Terbuka 1953 kerana berjudi di dalam bangunan dan Seksyen 7 (2) akta Rumah Judi Terbuka 1953 kerana berjudi di luar bangunan.

Jika sabit kesalahan, katanya, mereka boleh dikenakan denda tidak melebihi RM5,000 atau penjara tidak melebihi 6 bulan atau kedua-duanya sekali.

Setakat ini, sebanyak 18 kertas siasatan telah dibuka untuk pendakwaan suspek manakala selebihnya masih dalam siasatan.

Tambahnya, kesemua suspek telah direman untuk siasatan lanjut dan memberi amaran bahawa polis akan mengambil tindakan tegas terhadap individu yang menganjurkan perjudian haram. Pihak polis, katanya sedang pergiat serbuan ke atas setiap penganjuran aktiviti haram.

Beliau menggesa orang ramai yang mempunyai sebarang maklumat mengenai aktiviti perjudian supaya menyalurkan maklumat tersebut melalui talian hotline Whatsapp Op Limau di talian 013-5253052.

Oleh Connie Chieng

See author's posts


Lima rakyat Malaysia diselamatkan di Myanmar, dijangka pulang Rabu

BANGKOK: Lima pencari kerja rakyat Malaysia, yang mendakwa telah diperdayakan untuk ke Myanmar dan dipaksa bekerja dalam sindiket penipuan siber, telah diselamatkan dan kini berada di Bangkok untuk dibawa pulang.

Bertindak atas maklumat, Ahli Dewan Undangan Negeri (ADUN) Teruntum Sim Chon Siang, pihak lain dan sepasukan Tentera Thai telah ke KK Gardens di Myawaddy, Myanmar pada 3 Februari, serta menyelamatkan Adam Iskandar Tukiman, 20, Akmar Hamsan, 19, Kamil Abd Hamid, 25, Nur Fitriani Abdullah, 19, dan Lee Zhi Cong telah ditahan di situ.

Mereka dijangka tiba di Malaysia selewat-lewatnya pada 15 Februari, selepas menjalani proses dokumentasi dan prosedur yang diperlukan. Seorang lagi rakyat Malaysia, yang namanya dirahsiakan demi keselamatan, masih belum dapat diselamatkan.

Dia sepatutnya melarikan diri pada Selasa tetapi gagal sampai di titik pertemuan yang diaturkan di seberang sungai, di mana pihak berkuasa Thai sedang menunggu.

Sim, yang selama ini memainkan peranan penting dalam memastikan pembebasan 91 rakyat Malaysia di Kemboja dan Thailand, berkata lelaki berusia 33 tahun itu telah dipaksa bekerja untuk sindiket penipuan yang berpangkalan di KK Garden, sebuah kawasan luas yang menempatkan beberapa syarikat. Ia terletak di sepanjang Sungai Moei di bandar sempadan Thailand, Mae Sot.

“Difahamkan dia sudah lebih setahun berada di sini, tapi dia didera dengan teruk dan dipukul sampai dua tulangnya patah. Kerana kecederaan tulangnya itu, mungkin alami kesakitan, sehingga tidak boleh menyeberang sungai itu. Kita haraplah dia dapat diselamatkan dalam tempoh dua tiga hari ini. Mereka (Tentera Thai) sedang usaha (mencari) lokasi dia,” katanya.

Sim yang berada di Thailand bagi membantu proses penghantaran pulang mangsa dari Myanmar, berkata ini akan menjadi perjalanan terakhirnya bagi menyelamatkan rakyat Malaysia yang menjadi mangsa perdagangan manusia.

Ahli perniagaan Malaysia yang berpangkalan di Bangkok, Wong, yang juga dikenali sebagai Muhammad Shaifuddin Lai Abdullah, telah banyak membantunya memberikan maklumat dan sokongan.

Sehingga 27 Januari, Polis Diraja Malaysia telah menerima 262 laporan mengenai 336 rakyat Malaysia yang terjebak dalam penipuan pekerjaan dan kini ditahan di Kemboja, Laos dan Myanmar.

Bagaimanapun, Sim berkata jumlah itu mungkin dianggap sedikit, namun mangsa yang diselamatkannya melaporkan terdapat lebih 1,000 rakyat Malaysia masih ditahan di KK Garden.

Beliau juga berkata kebanyakan mangsa penipuan dari Malaysia cenderung terdiri daripada kaum Cina, tetapi kini tumpuan telah beralih untuk merekrut orang Melayu dan India pula. Menurut laporan, kebanyakan pusat itu dipercayai mempunyai kaitan dengan ahli perniagaan Cina.

Seperti mangsa-mangsa lain sebelum mereka, Adam dan rakan-rakannya, yang menamatkan pendidikan peringkat sekolah menengah, berkata mereka direkrut untuk bekerja di sebuah hotel di Singapura atau Bangkok, Thailand dengan bayaran AS$1,100 sebulan (MYR4,735), namun malangnya telah diseludup masuk ke Myanmar.

“Masa tu kebetulan mak tak sihat, jadi nak cuba cari kerja yang gaji besar sikitlah,” katanya ketika ditanya mengapa dia bersetuju mengikut rakannya itu.

Bapanya mengambil upah sebagai seorang pemotong rumput, manakala ibunya yang buta, seorang suri rumah. Beliau merupakan anak keenam daripada 11 beradik.

Adam berkata mereka perlu bekerja dari 8.00 pagi hingga tengah malam menggalakkan orang ramai di Facebook untuk mengklik pautan berniat jahat dan akan dihukum serta kadangkala dipukul, jika mereka gagal memenuhi kuota yang ditetapkan.

Mangsa berkata mereka menerima layanan buruk selain terpaksa berdepan kebuluran dan penyeksaan di bawah pengawasan seorang penyelia di pusat penipuan itu.

Seorang daripada mangsa, Goi Zhan Feng, seorang lelaki rakyat Malaysia berusia 23 tahun yang telah terperdaya ke Bangkok melalui penipuan sindiket ‘love scam’ dan akhirnya dibawa ke Myanmar pada Januari 2022, di mana dia dipukul dan meninggal dunia akibat kecederaan parah, selepas empat bulan kemudian.

Walaupun kebanyakan kes membabitkan rakyat Malaysia dan pemerdagangan dilihat berlaku di Kemboja, namun Myanmar semakin popular sebagai hab aktiviti haram, kesan daripada penularan Covid-19 dan ketidakstabilan politik di Myanmar.

Sim berkata, lebih ramai rakyat Malaysia akan terjebak dengan penipuan pekerjaan dan sindiket ‘love scam’ dan akan diperdagangkan ke negara lain melainkan, sesuatu tindakan dilakukan untuk meningkatkan kesedaran.

“Harap anak-anak Malaysia sedar. Jangan terpengaruh dengan tawaran gaji lumayan dan cinta,” tambahnya. – Bernama

See author's posts


UEM Sunrise imbangkan portfolio tanah

KUALA LUMPUR: UEM Sunrise Bhd (UEM Sunrise) mengimbangkan portfolio simpanan tanahnya dengan memeterai perjanjian jual beli dengan Lagenda Properties Bhd untuk menjual sebahagian daripada tanah tidak strategiknya di Tapah, Perak yang berkeluasan 252.15 hektar, bernilai RM29.9 juta.

Dalam kenyataan semalam, ia memaklumkan penjualan itu dijangka selesai pada Ogos 2021.

Pengarah Urusan merangkap Ketua Pegawai Eksekutifnya, Anwar Syahrin Abdul Ajib berkata, penjualan tanah di Tapah itu sama seperti yang dilakukan oleh syarikat itu di Iskandar Puteri di samping cadangan syarikat untuk menggunakan hasil berkenaan bagi membiayai pembelian tanah baharu seiring strateginya untuk mengimbangkan portfolio simpanan tanah.

“Strategi kami untuk mempelbagaikan dan meningkatkan kehadiran kami di Lembah Klang sentiasa menjadi fokus utama. Selama ini, kami telah menjual tanah yang tidak strategik di Iskandar Puteri, memanfaatkan hasil itu untuk membeli tanah baharu di Lembah Klang,” katanya.

Syarikat itu masih memegang kira-kira 4694.35 hektar termasuk lebihan tanah pertanian yang berkeluasan 721.15 hektar dengan nilai pembangunan kasar yang dianggarkan mencecah RM107 bilion.

Keseluruhan tanah di Tapah termasuk yang dijual kepada Lagenda Properties menyumbang 20 peratus daripada keseluruhan jumlah simpanan tanah UEM Sunrise. – Bernama

See author's posts


Sarawak bangunan aplikasi mudah alih

KENANGAN… Datuk Patinggi Tan Sri Abang Johari Tun Openg bersama isteri, Puan Sri Datuk Amar Juma’ani Tun Tuanku Bujang dan tetamu kehormat lain meraikan Hari Jadi Premier Sarawak pada Majlis Makan Malam Tahunan Persatuan Pemaju Hartanah dan Perumahan Sarawak (SHEDA) dan Anugerah Kecemerlangan 2022 di Pusat Konvensyen Borneo Kuching (BCCK) di Kuching. • Foto ANDRE OLIVEIRO

KUCHING: Kerajaan Sarawak sedang menghasilkan aplikasi mudah alih untuk  mempercepatkan proses permohonan permit kerja pekerja asing bagi menghapuskan karenah birokrasi.Premier Sarawak, Datuk Patinggi Tan Sri Abang Johari Tun Openg berkata, karenah birokrasi ini berlaku dalam sektor pembinaan, pembuatan dan peladangan sehingga menyebabkan Sarawak menghadapi kekurangan tenaga kerja.“Sarawak menghadapi kekurangan tenaga kerja, terutamanya pekerja asing dan masalah itu ditambah lagi dengan proses permit kerja yang kompleks dan memakan masa.“Apa yang berlaku sekarang mengambil masa yang agak lama untuk mengeluarkan permit kerja kerana birokrasi terbabit memandangkan proses itu perlu melalui Jabatan Imigresen, Jabatan Tenaga Kerja dan seterusnya Pejabat Setiausaha Kerajaan Negeri.“Jadi, apa yang dilakukan sekarang ialah mempunyai platform aplikasi yang permohonan permit kerja boleh diproses,” katanya pada Majlis Makan Malam Tahunan Persatuan Pemaju Hartanah dan Perumahan Sarawak (SHEDA) dan Anugerah Kecemerlangan 2022 di Pusat Konvensyen Borneo Kuching (BCCK) di sini, malam kelmarin.Abang Johari berkata, satu jawatankuasa telah ditubuhkan diketuai Timbalan Menteri Buruh, Imigresen dan Pemantauan Projek Datuk Gerawat Gala untuk meneliti prosedur serta proses pengeluaran permit kerja.Selain itu, Kabinet juga bersetuju untuk mengeluarkan permit kerja lima tahun khususnya kepada mereka yang datang ke Sarawak yang bekerja dalam sektor ekonomi strategik, seperti tenaga dan industri digital.

See author's posts


Guardiola ‘hilang kaki’ penting

DOMENEC Torrent, yang sudah lama menjadi pembantu Pep Guardiola, mengumumkan bahawa beliau sudah menandatangani kontrak dengan penyandang juara Brazil dan Amerika Selatan, Flamengo.

Torrent, 58, akan mengambil alih kelab Rio de Janeiro itu daripada Jorge Jesus, yang baru-baru ini mengumumkan berhijrah ke kelab Portugal, Benfica.

“Saya sangat gembira menjadi sebahagian daripada negara hebat ini. Kami akan cuba untuk memburu kejuaraan,” kata Torrent dalam video di Instagram dengan memakai jersi Flamengo.

Jesus mengemudi Flamengo dengan meraih lima kejuaraan selepas lebih setahun bersama kelab berkenaan.

Torrent dikenali dengan menggunakan cara menyerang yang sama.

Beliau akan tiba di Flamengo dari New York City FC, di mana dia menjadi ketua jurulatih dalam tempoh setahun setengah.

Beliau menjadi pembantu kepada Guardioal dalam tempoh sedekad di Barcelona, Bayern Munich dan Manchester City.

Kontraknya akan berakhir hingga 2021.

Flamengo berkata, beliau akan tiba dan mengemudi pasukan menjelang saingan pembukaan musim pada 9 Ogos menentang Atletico Miniero di Stadium Maracana.

Saingan liga terpaksa bermula lewat tiga bulan berikutan pandemik Covid-19, di mana ia meragut nyawa 91,000 orang jumlah paling banyak berbanding negara lain kecuali Amerika Syarikat.

See author's posts


Pertembungan Man City-Liverpool jadi tumpuan

LONDON: Perlawanan pusingan keempat Piala Liga dijangka akan berlangsung pada 19 Disember – hanya beberapa hari selepas final Piala Dunia di Qatar.

Manchester City – yang memenangi empat gelaran Piala Liga sepanjang lima musim lalu – akan mempunyai kelebihan beraksi di laman sendiri bertemu Liverpool.

Sebanyak 16 pasukan terbabit dalam undian untuk pusingan itu sebaik tamat pusingan ketiga awal pagi semalam – termasuk 10 pasukan Liga Perdana Inggeris.

Manchester United – yang menewaskan Aston Villa 4-2 di Old Trafford awal pagi tadi – diundi bertemu Burnley.

Newcastle yang berada pada prestasi terbaik diundi bertemu kelab lama pengendalinya Eddie Howe, Bournemouth.

Pengendali baharu Wolves, Julen Lopetegui akan bertemu kelab Liga Dua, Gillingham di laman sendiri. Ia akan menjadi perlawanan pertama untuk bekas pengendali Sepanyol itu bersama Wolves.

Southampton turut bertemu kelab Liga Dua, Lincoln City di St Mary’s.

Nottingham Forest, yang menyingkirkan Tottenham Rabu lalu, akan berdepan pesaing dari Liga Kejuaraan, Blackburn di Ewood Park.

Sementara itu, Leicester City akan bertandang ke Milton Keynes bertemu MK Dons.

Brighton – yang menyingkirkan pendahulu Liga Perdana Inggeris, Arsenal – akan bertandang ke Valley untuk bertemu pasukan Liga Dua, Charlton.

Pemerhati bola sepak menganggap ia adalah pertemuan tumpuan dalam kelompok 16 terakhir itu.

“Ia perlawanan tumpuan. Saya tidak rasa kedua-kedua pasukan mahukan pertembungan itu.

“Tetapi ia adalah perlawanan besar. Jika anda mahukan sesuatu, anda perlu menewaskan yang terbaik,” kata seorang pengulas bola sepak, Dion Dublin.

Perlawanan pusingan keempat Piala Liga Inggeris:

Wolves mln Gillingham

Southampton mln Lincoln

Blackburn mln Nottingham Forest

Newcastle mln Bournemouth

Manchester City mln Liverpool

Manchester United mln Burnley

Milton Keynes Dons mln Leicester

Charlton mln Brighton

– AFP

See author's posts


Penguang bantu baiki rumah penduduk

MARUDI : Menteri Muda Kerajaan Tempatan Datu Dr Penguang anak Manggil mengadakan lawatan ke sebuah rumah di Kampung Pemindahan yang terjejas teruk akibat dipukul angin kencang baru-baru ini.

Keadaan rumah tersebut cukup teruk yang masih memerlukan bantuan dari segi keperluan asas seperti atap zink dan kayu yang masih tidak mencukupi.

Sebelum ini Dr Penguang telah menghulurkan bantuan atap zink dan kayu untuk meringankan beban pemilik rumah tersebut, Awang Sujai Bin Awang Raman di mana atap rumahnya musnah dan diterbangkan dalam kejadian angin kencang.

Memandang keadaan rumah tersebut Dr Penguang selaku Ahli Dewan Undangan Negeri (ADUN) N.76 Marudi bersetuju untuk menambahkan lagi dana untuk membeli keperluan asas untuk membaikpulih rumah berkenan.

Katanya, beliau akan menambahkan lagi peruntukan yang keseluruhannya menelan kos membaikpulih RM3,000 iaitu untuk membeli atap zink dan keperluan asas yang lain.

Dalam pada itu Dr Penguang ketika melakukan lawatan untuk melihat keadaan rumah yang didiami tiga keluarga itu menegaskan, beliau tetap membantu mereka yang memerlukan bantuan segera tidak kira latar belakang seseorang itu dan fahaman politik mereka.

Oleh Jiku Juguong

See author's posts


Usia lanjut tidak halang Lau Yong Soon berkebun

MENGGUNAKAN TANGGA… Lau Yong Soon menggunakan tangga untuk menuai buah lada di bahagian atas.

Usia yang semakin meningkat tua tidak menghalang Lau Yong Soon berjasa kepada tanah dan mendapatkan hasil pertanian yang lumayan dari usahanya itu.

Yong Soon berusia 74 tahun merupakan seorang pekebun yang menanam pelbagai tanaman di ladang depan dan belakang rumahnya Jalan Meruton/Merudu.

Antara tanaman yang ditanam oleh Lau ialah lada hitam, koko, durian, dabai dan rambutan.

Kini Yong Soon menarik nafas lega apabila usahanya kini turut dibantu cucu-cucunya yang kian meningkat dewasa dan salah seorang daripadanya ialah Lau Hui Eng,19.

Ketika Utusan Sarawak sampai di rumah mereka, Hui Eng yang merupakan anak kedua dari tiga beradik,  sedang membersihkan kebun lada dan membaja lada di belakang rumahnya.

“Sejak mereka kecil lagi, mereka sering membantu saya di kebun. Saya berasa sangat bertuah kerana dibantu oleh cucu-cucu saya.

“Kadang-kadang lepas bermain di halaman rumah mereka datang membantu saya berkebun di belakang rumah.

“Saya turut dibantu oleh isteri, menantu dan anak lelaki saya iaitu bapa Hui Eng,” kata Yong Soon.

Yong Soon mempunyai pengalaman berkebun lebih 30 tahun lalu.

“Semasa usia muda, 30 tahun yang lalu, saya pernah menanam lebih 1,100 pokok lada hitam di kebun lada belakang rumah ini.

“Sekarang, saya hanya menanam lebih 300 pokok lada hitam saja dikebun. Kebun saya seluas lebih kurang tiga ekar setengah,” ujarnya.

Tambahnya, lebih setengah ekar kebun digunakan untuk menanam lada hitam.

“Lada hitam dan koko dikebun saya belum masak lagi pada masa ini dan akan dituai pada bila-bila masa dari sekarang setelah ia cukup matang.

“Saya menanam lebih kurang 400 pokok koko sejak dulu lagi dan hasilnya selalu dituai.

“Buah koko dituai tidak sekata kerana buah koko masak tidak sama tempoh. Dalam tempoh empat bulan ada juga buah koko di kebanyakkan pokok koko di kebun saya dapat dituai.

“Buah koko berwarna merah waktu muda dan bertukar kekuningan bila mula matang atau masak,” katanya lagi.

Kata Yong Soon, hasil jualan lada hitam, koko dan buah-buahan lain dikebunnya adalah sumber pendapatan mereka sejak dulu lagim

Sementara itu, Hui Eng yang ditemu bual Utusan Sarawak berkata, dia sudah biasa bersama kakak, adik perempuan dan sepupu-sepupunya membantu datuk mereka di kebun.

“Kami suka membantu datuk dikebun belakang rumah.

“Setiap pagi dan petang, datuk pergi ke kebun dan membersihkan kebun.

“Oleh kerana sekarang saya belum bekerja sepenuh masa, saya membantu datuk di kebun,” kata Hui Eng.

Hui Eng turut berasa gembira kerana dapat membantu datuknya.

“Datuk saya seorang yang penyayang dan rajin. Kami sebagai cucu-cucu datuk sangat bertuah kerana mempunyai datuk dan nenek serta ibu bapa yang sentiasa mengambil berat tentang kami.

“Terima kasih datuk, kami sayang datuk,” katanya lagi.

Oleh EARL ANEK

See author's posts